DETALJI TEŠKE TRAGEDIJE KOD INĐIJE: Baka očajnički pokušavala da pomogne unuku (9), dete kukalo: "GORE MI NOGE" | DNEVNE\nDETALJI TEŠKE TRAGEDIJE KOD INĐIJE: Baka očajnički pokušavala da pomogne unuku (9), dete kukalo: “GORE MI NOGE”\nDevetogodišnji Pavle B. iz sela Ljukovo kod Inđije izgubio je život u požaru koji je zahvatio štalu u kojoj se igrao sa dvojicom mlađe braće i jednim drugom.\nU požaru koji je izbio juče oko podneva u Ulici 1. novembra u jednoj porodičnoj kući u Ljukovu kod Inđije nastradao je dečak od devet godina, potvrđeno iz Policijske uprave u Sremskoj Mitrovici. Do velikog požara je došlo u ekonomskom delu dvorišta, u štali gde se nekoliko mališana igralo.\nKako saznajemo, Pavle je oko podneva otišao u štalu sa dvojicom braće, uzrasta od sedam i pet godina, i jednim drugarom (7) iz komšiluka, koji je došao kod bake iz Beograda. Naime, kako su ispričale potresene komšije, dečaci su se ujutru igrali na ulici i ispred kuće, a potom i na senjaku iznad štale. U jednom trenutku vatra je počela da bukti u štali.\nDečaci koji su bili sa Pavlom istog trenutka sišli su sa štale i krenuli da dozivaju pomoć. Međutim, u tom trenutku roditelji trojice dečaka bili su na poslu i u njihovoj porodičnoj kući nije bilo nikoga osim bake Mire, koja ih je čuvala. Baka i komšije čuli su dozivanje mališana i istog trenutka došli do štale i uspeli se na merdevine sa spoljne strane. Mira se pela ka dečaku, koji je vrištao i dozivao je u pomoć kroz gusti dim i vatru.\n– Ona je rekla dečaku „Pavle, baci balu i skoči na nju“, a on joj je plačnim glasom odgovorio „Ne mogu, baba, gore mi noge“. Te reči nam još odzvanjaju u ušima… Jadno dete kako je nastradalo… – pričaju komšije koje su takođe pritrčale u pomoć.\nTrenutak kasnije, plamen je u potpunosti zahvatio dečaka i proširio se na visinu od deset metara i dečak je propao. Komšije koje su videle buktinju otišle su do svojih kuća i napunili kante vodom, sa kojima su pokušali da ugase stihiju dok ne dođu vatrogasci. Međutim, bezuspešno. Prema njihovim rečima, vatra je ugašena u potpunosti kada su došli vatrogasci, koji su pronašli beživotno telo dečaka.\nTRI MESECA PRED SMRT ŠABAN SASTAVIO TESTAMENT: Evo kome ostavlja 2,4 miliona evra!\nCelo selo Ljukovo je u neverici nakon strašne tragedije koja se dogodila. Pavlovi roditelji, slomljeni od tuge, juče nisu bili u stanju da razgovaraju o nemilom događaju, kao ni ostatak familije.\nBraća nastradalog dečaka, koja su prisustvovali tragediji, kako nam je rečeno, odvezeni su kod rodbine kako ih ne bi dodatno potreslo izjavljivanje saučešća u njihovom domu. Po druga koji je bio sa njima odmah nakon tragedije došli su roditelji koji su ga odvezli nazad kući u Beograd.\nPrema nezvaničnim informacijama, nakon požara, kod jednog od dečaka su pronađene šibice, te se sumnja da su se dečaci u štali igrali šibicama, od kojih je jedna zapalila seno i dovela do nezapamćene tragedije. Šta je tačan uzrok nesreće pokazaće dalja istraga.\nTelo nesrećnog dečaka prevezeno je na Institut za sudsku medicinu, a obdukcija će pokazati koji je uzrok smrti.\nInspektori su razgovarali sa roditeljima nastradalog dečaka i očevicima i ljudima koji su pokušali da spasu život mališana.


Od sezone grijanja teško dišu u četiri opštine – Portal Podgorica\nOd sezone grijanja…\nOd sezone grijanja teško dišu u četiri opštine\nU Podgorici, Nikšiću, Pljevljima i Bijelom Polju registrovane su vrijednosti PM čestica koje prelaze granične vrijednosti, pokazuju podaci Agencije za zaštitu prirode i životne sredine.\nKako piše Pobjeda, zbog nedostatka vjetra, odnosno strujanja vazduha u Pljevljima se bilježi i povećana koncentracija sumpor (IV) oksida SO2.\n„Kvalitet vazduha prelazi granične vrijednosti PM 10 čestica što je rezultat sezone grijanja i uobičajeno je za ovo doba godine i što je bio slučaj i prethodnih godina u ovo vrijeme, a gradovi koji su pogođeni su Pljevlja, Nikšić i Podgorica“, kazali su Pobjedi iz Agencije.\n„Početkom sezone grijanja, zbog dominantne upotrebe čvrstih goriva za grijanje prostorija, povećava se koncentracija zagađujućih materija u vazduhu. Evidentirana su prekoračenja graničnih vrijednosti, najčešće PM10 čestica, što je bio slučaj i prethodnih godina“, navode iz Agencije.\nU poređenje sa prošlom godinom ono će, kako su istakli, biti moguće nakon izrade godišnjeg izvještaja o kvalitetu vazduha za ovu godinu sa validiranim podacima, nakon završetka mjernog perioda i obrade svih podataka što će biti realizovano u martu iduće godine.\nNavodi se da ako se uporede podaci za oktobar prošle i oktobar ove godine, zaključak je da su rezultati veoma slični.\nDa su Pljevlja najugroženija, potvrdili su nam iz ove institucije, a takvo stanje traje od kada je početa upotreba čvrstih goriva za zagrijavanje prostorija.\nTags: pocetna aktuelno


PROGRAM - Evropska nedjelja mobilnosti\nEvropska nedjelja mobilnosti (ENM) je godišnja kampanja održive urbane mobilnosti, koja se održava svake godine od 16. do 22. septembra s ciljem da podstiče lokalne uprave širom Evrope da uvode i promovišu mjere održivog saobraćaja i da ponude svojim građanima alternative upotrebi automobila. Vrhunac manifestacije predstavlja „Dan bez automobila“, predviđen za 22. septembar, kada gradovi koji učestvuju u manifestaciji odvoje jednu ili više gradskih zona isključivo za pješake, bicikliste i javni saobraćaj tokom čitavog dana.\nPodgorica, Cetinje, Budva, Tivat, Nikšić i Kotor će i ove godine učestvovati u obilježavanju Evropske nedjelje mobilnosti i tim povodom svakog dana tokom te nedelje će se organizovati aktivnosti koje promovišu ekološke vidove saobraćaja i alternativnu mobilnost. Svi su pozvani da učestvuju u ovim aktivnostima širom grada.\nUpotreba automobila uzrokuje emitovanje štetnih gasova koji narušavaju kvalitet vazduha u gradovima i imaju stalan negativan uticaj na ozonski omotač i klimatske promjene. Stoga svako od nas treba da čini sve što može kako bi izbjegavao da koristi automobil, posebno na kraćim relacijama (kraćim od 5 km), te kako bi prešao na alternativne vidove saobraćaja. Alternativna mobilnost se sastoji od javnog prevoza, željeznice i ekoloških vidova saobraćaja kao što su pješačenje ili upotreba bicikala. Želja nam je da stanovnike Podgorice i Crne Gore, informišemo i edukujemo o značaju „ekoloških“ vidova saobraćaja u cilju poboljšanje kvaliteta života u gradu.\nPromocijom održive urbane mobilnosti nastojimo da balansiramo kvalitet životne sredine, ekonomski razvoj i socijalnu pravičnost. Na taj način doprinosimo:\nPreuzmite program ovogodišnje Evropske nedjelje mobilnosti


Koje je poreklo vojne neutralnosti Srbije - Seminarski Diplomski Radovi\nDatum i vreme: 29-05-2020, 04:51 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Medjunarodni odnosi / Koje je poreklo vojne neutralnosti Srbije\nKoje je poreklo vojne neutralnosti Srbije\nKoncept neutralne države (ili koncept neutralnosti) predstavlja jedan od najkomplikovanijih u me]unarodnim odnosima, budu’i da nikada nije bio u potpunosti jednoznačno definisan. Kao takav on i dalje ostavlja prostor za različita proizvoljna tumačenja sa kojima se srećemo, od svakodnevnog govora do stručne literature. Sama reč neutralnost, koja označava status u međunarodnim odnosima, upotrebljava se prilično proizvoljno: neutralnost, neutralizam, neutralistička država, vojna neutralnost, nesvrstanost predstavljaju samo neke od termina koji se sreću.\nU slučaju Republike Srbije, koncept neutralnosti je postao interesantan krajem 2007. godine kada je Rezolucijom Narodne skupštine o zaštiti suvereniteta, teritorijalnog integriteta i ustavnog poretka Republike Srbije proglašena „vojna neutralnost Republike Srbije prema postojećim vojnim savezima“ . Međutim, sve do danas, ni u jednom drugom zvaničnom državnom dokumentu značenje ove spoljnopolitičke odrednice nije preciznije definisano. Od tada, ova orijentacija Srbije ka „neutralnom“ odnosno „vojno-neutralnom“ statusu u međunarodnim odnosima neprestano izaziva dosta zabune i proizvoljnih tumačenja u domaćem javnom diskursu.\nNaime, primećuju se dve tendencije u tumačenjima. Prva se odnosi ka „neutralnom“ statusu Srbije kao prema isključivo političkoj poluzi koja služi kako bi se sprečila veća saradnja u pravcu evroatlantskih integracija i eventualne potpuneintegracije Srbije u Severnoatlantsku alijansu (NATO), i time Srbija ostavila otvorena za neku drugu potencijalnu opciju. Druga tendencija pridaje mnogo veci značaj neutralnosti, poredeći status Srbije sa ostalim priznatim neutralnim državama u Evropi, kao što su Švajcarska, Švedska, Austrija, Irska i druge. Ona je do sad bila mnogo više prisutna u medijima, i građanima se predstavlja kao ključ po kome Srbija može da dođe do članstva u Evropskoj uniji (EU), a da izbegne članstvo u NATO. Međutim, pitanje je da li ovaj trenutni status Srbije uopšte može da se poredi sa evropskim državama kojima je priznat status stalne neutralnosti, kao i koje su njegove prednosti u odnosu na ostale opcije.\n1\tModaliteti neutralnosti\t3\n2\tVojna neutralnost Srbije\t4\nOdnos i saradnja Srbije i Interpola derrick 0 1,317 27-02-2014 03:34 PM\nPoljoprivreda Srbije na putu ka EU VS1 0 2,263 04-07-2010 06:46 PM\nPridruživanje Srbije EU Vesnica 0 2,277 30-06-2010 08:18 PM


RTCG - Radio Televizija Crne Gore - Nacionalni javni servis :: Politika :: CG da čvrsto stoji na evropskom putu\n04. 03. 2021. 19:03 >> 20:04 7\nCG da čvrsto stoji na evropskom putu\nU Evropskoj uniji (EU) očekuju da Crna Gora čvrsto stoji na evropskom putu, kazao je specijalni predstavnik EU za dijalog Beograda i Prištine i druga pitanja na Zapadnom Balkanu Miroslav Lajčak.\nOn je danas u Podgorici razgovarao sa presjednikom Skupštine Aleksom Bečićem i premijerom Zdravkom Krivokapićem.\nLajčak je rekao da je Crna Gora lider evropskog procesa i da je najviše napredovala.\n"Evropska komisija je rekla da do kraja mandata ove Komisije jedna zemlja može da završi pregovore i Crna Gora ima najbolju poziciju za to", kazao je Lajčak na konferenciji za novinare.\nOn je naglasio da je Crna Gora dio Evrope i da je njeno pristupanje važno za EU.\n“EU očekuje da Crna Gora čvrsto stoji na evropskom putu”, poručio je Lajčak.\nOn je rekao da su se na današnjim sastancima složili oko važnosti napredovanja Crne Gore na evropskom putu.\n„Integracija Crne Gore u EU je u našem zajedničkom intresu. Crna Gora dijeli evropske vrijednosti i važan je partner za EU kada je u pitanju njena vanjska i sigurnosna politika“, naveo je Lajčak.\nOn je rekao da je vladavina prava, kao temeljna vrijednost EU, od centralne važnosti za Crnu Goru.\n„Važno je da Crna Gora nastavi svoju regionalnu saradnju i dobrosusjedske odnose“, dodao je Lajček.\nOn je poručio da EU stoji uz Crnu Goru u borbi protiv koronavirasa i njegovih posljedica.\n„Od početka pandemije djelujemo vrlo aktivno kako bi smo pomogli cijelom regionu, a ekonomski i investicioni plan EU za region podržaće oporavak Crne Gore i regiona", rekao je Lajčak.\nUpitan da prokomentariše sve češća uplitanja stranih faktora u Crnoj Gori uoči izbora, Lajčak je kazao da će EU pažljivo prati dešavanja u Crnoj Gori.\n“Jako je bitno da demokratski procesi protiču bez spoljnog uticaja i da svaka Vlada koja ima demokratski mandat treba da ostvari politiku autonomno u saradnji sa EU. I to očekujemo i od ove Vlade, to su evropske integracije i zemlje i regiona”, rekao je Lajčak.\nOn je kazao da ga raduje da je Crna Gora lider evropskog procesa i da je najviše napredovala.\n“Evropska komisija je rekla da do kraja mandata ove Komisije jedna zemlja može da završi pregovore i Crna Gora ima najbolju poziciju za to”, rekao je Lajčak.\nOn je istakao da je Crna Gora prošle godine dobila novo iskustvo, odnosno demokratsku smjenu vlasti.\nKada su u pitanju tužilački zakoni, Lajčak je naveo da u EU prate detaljno, ali da je to bila tema razgovora sa zvaničnicima u Crnoj Gori.\nPrema njegovim riječima, Crna Gora ima dobar sistem zakona koji ne treba da se smjenjuje nego da se nadgrađuje.\n“A to mora da se dešava kao rezultat inkluzivnog procesa uz usku konstiltaciju sa EU i Komisijom. Sad je u interesu kvalitet tih zakona i očekujemo da Skupština u potpunosti uzme u obzir mišljenje Venecijanske komisije”, rekao je Lajkčak.\nOn je dodao da vakcine iz Covax programa kasne, ali da će ubrzo situacija biti drugačija.\n“Svi smo očekivali da će vakcine stići brže. Nažalost vakcine dobijamo sporije”, kazao je Lajčak.\nTV prilog: Dijana Drašković, TVCG\nMiroslav Lajčak Crna Gora -EU


Zajednica Opština Crne Gore » Blog Archive » Konferencija o vodama Dunava – Usluge vodosnabdijevanja: od izazova do mogućnosti\nKako bi se obezbijedio adekvatan nivo kvaliteta pijaće vode koji odgovara standardima EU, neophodna je rekonstrukcija i bolje upravljanje vodovodnom i kanalizacionom mrežom u jugoistočnoj Evropi. Ovo je jedan od glavnih zaključaka Konferencije, koji predstavlja kompleksan zadatak i čija realizacija zahtijeva zajedničke aktivnosti javnih preduzeća i opština u smislu boljeg razumijevanja međusobnih potreba i mogućnosti, stvaranja zajedničke vizije i njene implementacije, uz snažnu posvećenost, vještine, profesionalizam i kreativnost u radu.\nKonferenciji je prisustvovalo više od 130 stručnjaka u ovoj oblasti iz regiona Dunava, koji su razgovarali o glavnim izazovima sa kojima se suočava sektor vodosnabdijevanja i kanalizacije, kao i o preduzetim aktivnostima na tom planu. Predstavnici lokalnih samouprava, njihovih asocijacija, NALAS-a, asocijacija vodovodnih preduzeća, vodovodno-kanalizacionih preduzeća, ministarstava i regulatornih agencija su razmijenili mišljenja, prezentovali dobre prakse i diskutovali o zajedničkoj viziji o izazovima i mogućnostima u ovom sektoru.\nKonferenciji su prisustvovali i predstavnici crnogorskih institucija: Ministarstva održivog razvoja i turizma, Ministarstva poljoprivrede i ruralnog razvoja, Udruženja vodovodnih preduzeća Crne Gore, JP Vodovod „Bistrica“ Bijelo Polje, Regionalnog vodovoda „Crnogorsko primorje i Zajednice opština Crne Gore.


22/05/2012 | 01:12\nU Srbiji je 36 odsto porođaja završeno carskim rezom 2010. Broj ovih skupih i ozbiljnih intervencija u našim porodilištima trebalo bi da se smanji za polovinu.\nU Srbiji je u 2010. godini od 67.142 porođaja, čak 24.548 je završeno carskim rezom, što čini 36 procenata.Ovu ozbiljnu i skupu intervenciju tražile su čak 8.532 porodilje.\nTo praktično znači da skoro svako treće dete na svet dođe carskim rezom, piše Politika. Porodilišta su sve ove intervencije morala da prijave nacionalnom institutu za javno zdravlje „Dr Milan Jovanović Batut”.\nCarski rez je postao moda u porodilištima Srbije. Nekada je to bio način završavanja porođaja u izuzetnim situacijama, kada je bio ugrožen život porodilje ili bebe. Danas je ovo metoda koju žene vrlo često same biraju, uverene da je to sigurniji i bezbolniji način da rode zdravo dete.\nSrbija se tako po broju porođaja završenih carskim rezom, uveliko nalazi među evropskim i drugim zemljama visokog standarda, iako njih teško može da prati po izdvajanjima za zdravstvo, koja su među najnižim u Evropi – 250 evra po stanovniku.\nUpravo je broj obavljenih carskih rezova u nedavno urađenom izveštaju o kvalitetu zdravstvenih sistema u Evropi, koji je predstavljen u Evropskom parlamentu, izdvojen kao jedan od indikatora stanja zdravstva u jednoj zemlji.\nZa umiruće nema kreveta


Rusija od UN traži izradu strategije za borbu protiv dezinformisanja - 25.04.2017, Sputnik Srbija\nRusija je Ujedinjenim nacijama predložila da počnu da rade na strategiji borbe protiv dezinformisanja u medijima i da odgovarajuće odredbe o ovom pitanju uključi u... 25.04.2017, Sputnik Srbija\nrusija, vesti, svet, marija zaharova, generalna skupština un\n18:15 25.04.2017 (Osveženo: 18:26 25.04.2017)\nRusija je Ujedinjenim nacijama predložila da počnu da rade na strategiji borbe protiv dezinformisanja u medijima i da odgovarajuće odredbe o ovom pitanju uključi u rezolucije Generalne skupštine UN, saopštila je portparolka Ministarstva inostranih poslova Marija Zaharova.\nU obraćanju Komitetu za informacije Generalne skupštine UN Zaharova je istakla da postoji kriza poverenja ljudi u medijske resurse, što je posledica masovne proizvodnje lažnih vesti.\n„Dezinformacije su po stepenu štete koju čine okolini potpuno uporedive s virusnom epidemijom. Kao u sistemskoj borbi s bilo kojom transgraničnom pandemijom, neophodna je strategija za suprotstavljanje ove pretnje na nadnacionalnom nivou“, rekla je Zaharova.\nOna je istakla da ruska delegacija „podnosi predlog da se u tekst rezolucija koje priprema Komitet za informacije Generalne skupštine UN unesu preporuke Odeljenju za javne informacije da počnu izradu novih osnovnih parametara strategije borbe protiv lažnih vesti i dezinformacija“.\n„Ruska strana će biti spremna da sa svima sarađuje u realizovanju ovog zadatka, čiji je značaj za razvoj zdrave informacione sredine neprocenjiv“, izjavila je Zaharova.\nPrema rečima Zaharove, danas se „sve češće sloboda govora, nepristrasnost i objektivnost prinose kao žrtva političkim interesima“, što dovodi do degradacije globalnog informacionog prostora.\nOna je naglasila da se pojedine vraćaju „praksi informacione borbe po receptima Hladnog rata“.\nZaharova je, takođe, navela da je „žalosna stvarnost“ da zločini protiv novinara u zemljama zahvaćenim ratom, ali i u brojnim drugim državama, ostaju nekažnjeni.


PUPS pokreće inicijativu za korekciju formule a izmene zakona već donete - Penzin\nPUPS pokreće inicijativu za korekciju švajcarske formule za usklađivanje penzija. Ovo je najavljeno nekoliko dana nakon što je donet Zakon o izmenama i dopunama Zakona o PIO. Ova stranka i Savez penzionera Srbije saglasni su da sigurne i redovne penzije “nemaju alternativu”.\nMilan Krkobabić, predsednik Partije ujedinjenih penzionera Srbije (PUPS) najavio je da ova stranka pokreće inicijativu za korekciju švajcarske formule. Ovo je, kako je prenela agencija Beta, najavljeno na godišnjoj skupštini PUPS-a koja je održana 23. juna u Beogradu. Kako je saopšteno, poslanički klub “PUPS Tri P” uskoro će pokrenuti inicijativu za korekciju švajcarske formule.\n“Suština te korekcije je u tome da penzije ne gube trku sa zaradama, odnosno da prosečna penzija ne bude niža od 50 procenata prosečne zarade”, rekao je Krkobabić.\nU saopštenju PUPS-a se navodi da je to “usaglašeni poziv na akciju za sve odbornike PUPS-a”. Naglašava se da je poslanička grupa “PUPS TRI P” treća po snazi u Narodnoj skupštini Srbije. Ne objašnjava se, međutim, zašto ta “snaga” nije pokazana kada je na rasporedu Skupštine bio Zakon o izmenama Zakona o PIO.\nPodsećamo, tokom rasprave o izmenama Zakona o PIO u Narodnoj skupštini, nije uopšte bilo reči o poboljšanju švajcarske formule za usklađivanje penzija.\nU saopštenju se pak podseća da je i Aleksandar Vučić u razgovoru sa Krkobabićem svojevremeno podržao neophodnost korekcije švajcarske formule.\nSigurne penzije bez alternative\nMilan Krkobabić i Andreja Savić, predsednik Saveza penzionera Srbije saglasili su se da sigurne i redovne penzije nemaju alternativu. Penzije treba da prate rast zarada u javnom sektoru.\nPodsećamo, Savez penzionera Srbije je, tokom javne rasprave o predlozima izmena postojećeg zakona u martu i aprilu 2021. godine, uputio svoje predloge za dopunu postojećeg predloga Ministarstvu rada. Bez uspeha, nažalost.\nVrata PUPS-a svima otvorena\n“Vrata PUPS-a su otvorena za sve penzionere, zaposlene, poljoprivrednike za sve one kojima je pomoć neophodna. U naša 134 opštinska odbora svi mogu da dođu bez poziva, da kažu svoje mišljenje, kritiku i sugestiju, ali i svoj predlog. Mi ćemo da ih strpljivo saslušamo i argumentovano da im odgovorimo.”\nMilan Krkobabić kaže da je spreman “i za direktan pojedinačan razgovor sa svakim od njih.”\nOno što na tim razgovorima bude dogovoreno biće obavezujuće za buduće delovanje PUPS-a u skupštinama na svim nivoima, tvrdi Krkobabić.\nTags:Aleksandar VučićAndreja Savićformula za usklađivanje penzijaMilan KrkobabićPartija ujedinjenih penzionera Srbije PUPSSavez penzionera Srbiješvajcarska formula


Grupa iz Lime odbacila mogućnost upotrebe sile protiv Madura - Svet - Dnevni list Danas\nPočetna » Svet » Grupa iz Lime odbacila mogućnost upotrebe sile protiv Madura\nGrupa iz Lime odbacila mogućnost upotrebe sile protiv Madura\nGrupa iz Lime ocenila je da je humanitarna situacija u Venecueli ozbiljna, ali je odbacila mogućnost upotrebe sile u rešavanju krize i protiv predsednika Nikolasa Madura.\nČlanice Grupe iz Lime ponovile su svoj stav da građani Venecuele moraju sami da sprovedu demokratsku tranziciju.Kako se navodi u zajedničkoj deklaraciji, tranzicija se mora sprovesti u ustavnim okvirima i u skladu sa međunarodnim pravom, „uz podršku političkih i diplomatskih sredstava i bez ikakve upotrebe sile“.\nU Bogoti je juče održan sastanak Grupe iz Lime posvećen situaciji u Venecueli. Na sastanku su bili i lider opozicije Huan Gvaido, koji ima podršku Vašingtona, i američki potpredsednik Majk Pens.\nSAD su juče ponovile podršku Gvaidu i saopštile da ne isključuju nijednu opciju protiv predsednika Venecuele.\nU toj grupi se nalazi 14 zemalja – Argentina, Brazil, Čile, Kolumbija, Kostarika, Gvatemala, Honduras, Meksiko, Panama, Paragvaj, Peru, Gvajana, Sveta Lucija i Kanada.\nTo što nije planirano da američki predsednik Džo Bajden...\nSjedinjene Američke Države su se pod predsednikom Džo Bajdenom...


RUČAK OD 211 HILJADA MARAKA Onesvijestit ćete se kada vidite šta je na stolu! - Kozarac.ba\nJapanski lanac restorana Sushi Zanmai platio je 117.000 dolara (oko 211.000 KM)\nza tunu koja teži 200 kilograma, prenosi Washington Post.\nTuna je prodana na aukciji na slavnoj ribarnici Tsukiji u Tokiju, a ulovljena je u posljednjem prošlogodišnjem ribolovu.\n– Malo je bila skuplja nego što je bilo očekivano, no najviše je kvalitete po obliku, boji i masti – rekao je Kiyoshi Kimura, vlasnik lanaca restorana.\n– Želim da naši klijenti budu sretni – rekao je Kimura koji je ribu kupio na posljednjoj aukciji koja će se održati na toj slavnoj ribarnici koju će srušiti.\nZanimljivo da ovaj iznos nije ni približno velik onome koji je Kimura izdvojio 2013. godine za tunu tešku 230 kilograma kada je platio 1,8 miliona dolara za ribu.


Poslovni inkubator Zrenjanin » Prezentacija o evaluaciji internet sadržaja\nAktuelnosti - Novosti\nPrezentacija o evaluaciji internet sadržaja\nDanas je u poslovnom inkubatoru održao prezentaciju Dragan Varagić. Prvi deo “session” se sastojao od jedne uopštene prezentacije, da bi na kraju obavio individualni razgovor sa firmama.\nNaš gost se bavi konsaltingom u vezi poslovne primene interneta.\nPrezentacija je izazvala veliko interesovanje slušalaca i dinamičnu diskusiju. Navedeni su primeri internet poslovanja, predstavljanja i distribucije informacija na primerima domaćih i stranih kompanija.\nOdržana IT konferencija “9 Links”\nU subotu 17.12.2011. u prostorijama Poslovnog Inkubatora Zrenjanin održana je IT konferencija “9 Links”. Tema konferencije je bila Internet. 9 predavača je predstavilo 9 različitih internet projekata kao i teme u vezi unapređenja poslovanja preko Interneta. Konferensijcka sala je bila puna do poslednjeg mesta a za zainteresovane koji nisu bili u mogućnosti da direktno prisustvuju [...] čitaj dalje\nB2B sajam u Austriji\nStanari poslovnog inkubatora iz Zrenjanina, zajedno sa stanarima poslovnih inkubatora iz Subotice i Novog Sada učestvuju u višednevnom programu austrijske agencije za razvoj. Program prvog dana se sastoji od pripremnog treninga za stanare kako bi se što bolje pripremili za sajam B2B u susretu sa firmama iz Austrije (Fair Entrepreneurship).\nU prostorijama Johanes Kepler Univerziteta u [...] čitaj dalje\nUživo video prenosi predavanja i konferencija\nNova firma u inkubatoru- otvaranje novih radnih mesta\nObuka stanara za korišćenje interneta u poslovne svrhe


Nikola Vidačković 23.02.2016 08:10\nBANJALUKA - Bosnu i Hercegovinu, prema zvaničnim podacima Agencije za statistiku BiH, u prošloj godini posjetilo je 1,029 miliona turista, koji su ostvarili 2.143.118 noćenja, ili nešto oko dva noćenja po osobi.\nMeđutim, turistički radnici ističu da su ovi podaci, kao i većina zvaničnih, komični i tragični, naglašavajući da siva ekonomija u turizmu košta BiH oko milijardu maraka godišnje.\n"U Međugorje dođe milion i po ljudi godišnje, a mi se borimo da u čitavu BiH dođe milion. Ovo prije zareza je 'siva zona', a ovo poslije zareza su zvanični podaci. Nažalost, turizam je grana privrede u BiH s najvećom zonom sive ekonomije", rekla je Asja Hadžiefendić-Mešić, portparol Turističke zajednice FBiH i Turističkog udruženja BiH.\nOna je u prilog svojoj izjavi dala jedan zanimljiv podatak o italijanskoj avio-kompaniji, koja ide dva puta sedmično za Mostar, jer se, kako su rekli prilikom promocije nove linije, javila potreba za tim zbog milion Italijana koji godišnje posjete BiH.\n"Ako nam ovo nije dovoljan podatak šta se sve radi, onda ne znam stvarno o čemu pričamo. Da nije tragično, bilo bi smiješno", rekla je Hadžiefendić-Mešićeva.\nPrema Svjetskom vijeću za turizam, turizam u BiH je iznosio 13 odsto ukupnog izvoza, a prema podacima Centralne banke BiH, od turizma smo prošle godine prihodovali nešto više od milijardu KM. Kada se na to doda stav Svjetske turističke organizacije da bh. podaci predstavljaju najviše 50 odsto od stvarnog ukupnog broja, prostom računicom dođemo do podatka da siva zona pojede više od milijardu maraka godišnje.\n"Zamislite koji je to kolač koji pojedinici uzimaju, ali daleko od toga da bi oni to radili da im zakon i nadležni nisu dozvolili. U Hrvatskoj, koja je za nas sređena zemlja, ministar čim vidi da je povećan broj gostiju, a nije i fiskalnih računa, leti u Dalmaciju i naređuje poreskoj da ide u kontrolu, dok u centru Sarajeva imate objekte koji pet godina nisu uplatili jednu marku za boravišnu taksu", ističe Hadžiefendić-Mešićeva.\nKako kažu naši sagovornici, ovakve stvari kod nas analiziraju samo pojedini turistički radnici i pokoji novinar. Iz Mostara kažu da ćemo ovakvo stanje gledati još dugo vremena ukoliko ne dođe do strože kontrole nadležnih inspekcija.\n"Ja stvarno ne znam ko je pravio te podatke o broju posjeta turista u BiH, ali to je nemoguće. U toku godine Mostar, Neum i Međugorje posjeti i više od dva miliona ljudi. To što su oni objavili su podaci broja boravišnih prijava, a ne turista i tu je velika razlika", naveo je Andrija Krešić, direktor Turističke zajednice Mostar.


Usvajanjem nove rezolucije Vijeće sigurnosti nastoji teroristima onemogućiti pristup oružju – Global ANALITIKA\nVijeće sigurnosti Ujedinjenih nacija jednoglasno je usvojilo rezoluciju koja ima za cilj sprječavanje ekstremista da nabave naoružanje, naročito mala i srednja oružja, za koje ovo tijelo od 15 članova navodi da “nastavljaju predstavljati prijetnje međunarodnom miru i sigurnosti, te izazivaju značajan gubitak života.“\nVijeće je “snažno osudilo” kontinuirani protok oružja, vojne opreme, bespilotnih letjelica (UAS) i njihovih komponenata, te improviziranih eksplozivnih naprava (IED) između i Islamske države (ISIL / Da’esh ), Al-Qaida, njihovih podružnica i povezanih grupa, drugih nelegalno naoružanih grupa i kriminalnih organizacija.\nDržave članice UN-a podstiču se da unište i ometaju mreže za nabavku i distribuciju oružja, sisteme i komponente između takvih grupa i organizacija. Od država članica posebno je zatraženo da dostignu potrebnu sposobnost poduzimanja odgovarajućih pravnih radnji protiv onih koji su svjesno angažovani na distribuciji oružja i upravljanju zalihama lakog i malokalibarskog naoružanja.\nTakođe je preporučeno uvođenje procedura obilježavanja i praćenja malog i lakog naoružanja kako bi se poboljšala mogućnost kontrole takvog oružja koje bi moglo doći u ruke terorista kroz nezakonitu trgovinu.\nDržave članice UN-a takođe su pozvani da ojačaju svoje sudske, policijske i granične kapacitete. te da razviju svoje sposobnosti istraživanja mreža za trgovinu oružjem u cilju utvrđivanja veza između transnacionalnog organizovanog kriminala i terorizma.\nVijeće je također pozvalo sve države da razmisle o tome da postanu članice u srodnim međunarodnim i regionalnim organizacijama, kako bi se pomoglo u otklanjanju snabdijevanja oružjem teroristima i da u potpunosti sprovedu svoje obaveze prema onim organizacijama čije su trenutno članice.\nPrije usvajanja teksta, tri vodeća zvaničnika UN-a uključena u borbu protiv terorizma, obavijestili su Vijeće o složenim naporima koje su preduzele mnoge agencije i komiteti kako bi ispunili obećanje organizacije o „generalnoj“ borbi protiv terorizma i sprječavanju terorista da nabave oružje.\nJehangir Khan, predsjedavajući novoosnovane Kancelarije UN-a za borbu protiv terorizma, rekao je članovima Vijeća da “širok spektar terorista koji nabavljaju nove smrtonosne tehnologije i novo oružje, uključujući i oružje za masovno uništavanje, predstavljaju ozbiljnu prijetnju međunarodnom miru i sigurnosti.”\nPozdravljajući pokretanje ovakve inicijative pred Vijećem, Khan je izjavio: “Ova inicijativa je dio suštine napora Generalnog sekretara da prevencija bude osnovna misija Ujedinjenih naroda”.\nSa svoje strane, zamjenik izvršnog direktora UN-ove Direkcije za borbu protiv terorizma (CTED), Weixiong Chen, objasnio je kako će rezolucija dati dodatne zadatke mandatu CTED-a.\nNavodeći širok spektar ranjivosti u mehanizmima za sprečavanje pristupa terorista oružjem, naglasio je potrebu za daljim naporima, kao što su preispitivanje i jačanje nacionalnih zakonodavstava u borbi protiv snabdijevanja oružjem terorizma i sprječavanja protokola oružja u terorizmom pogođenim regionima i konfliktnim zonama.\n“Sprječavanje i otklanjanje snabdijevanja oružjem teroristima je kompleksan zadatak, ali budite sigurni da će CTED nastaviti da jača svoj angažman sa svojim partnerima pri UN-u, kao i međunarodnim i regionalnim partnerima, a u skladu sa relevantnim rezolucijama Vijeća, kako bi pomogao državama članicama da uskrate teroristima pristup oružju.”\nGovoreći putem video-linka iz Beča, Austrija, izvršni direktor Kancelarije UN-a za drogu i kriminal (UNODC), Juri Fedotov, naglasio je značaj prekograničnih partnerstava.\n“Gledajući naprijed, potrebno je dodatno jačati prekogranična partnerstva i operativne odgovore, promovisati uključivanje različitih zainteresovanih strana, uključujući privatni sektor i pojačati adekvatnu pomoć za rješavanje nedostataka kapaciteta”, dodao je Chen.\nEmmanuel Roux, specijalni predstavnik INTERPOL-a pri Ujedinjenim narodima, takođe je uzeo riječ u ime generalnog sekretara tijela Jürgen Stocka, te je istakao važnost praćenja oružja do izvora.\n“Tradicionalno, istrage koje se vrše u ovom trenutku, zasnivaju se na oduzimanju vatrenog oružja. INTERPOL sugeriše da je oduzimanje oružja samo početak “, naglašavajući potrebu da se ojača i integriše upravljanje granicama kako bi se spriječila mobilnost pojedinaca koji koriste oružje, kao što su borci na stranim ratištima.\nTagsCTED INTERPOL nasilni ekstremiizam i radikalizam terorizam UN UNODC Vijece sigurnosti\nStudija UN-a: Mladići odlaze na strana ratišta zbog lošeg i nedovoljnog obrazovanja, te nedostatka posla


„Branko“ oduševio publiku u Rusiji i Belorusiji - juGmedia\nNIŠ – Članovi crkveno igračkog ansambla „Branko“ iz Niša vratili su se ove nedelje sa gostovanja u Rusiji i Belorusiji, gde su predstavili tradiciju i folklor naše zemlje.\nNa poziv ansambla „Rodnički“ iz Sankt Peterburga, ansambla „Branko“ gostovao je u tom gradu od 14 do 25. septembra i za to vreme se ruskoj publici predstavio sa šest celovečernjih koncerata.\nNa putu ka Rusiji i iz Rusije, igrači iz Niša boravili su u beloruskim gradovima Brest i Minsk, gde su takodje održali celovečernje koncerte.\nUmetnički rukovodilac ansambla „Branko“ Miljko Petrović rekao je za Jugmediu da je ovo bilo njihov prvo gostovanje u Rusiji, što je članovima ansambla bila dodatna motivacija da se pokažu u najboljem svetlu.\nPetrović je istakao da će ansamblu zauvek ostati u sećanju način na koji je prihvaćen u Sankt Peterburgu.\n„Gromoglasni aplauzi pratili su svaki koncert. Publika je zajedno sa našim solistom Nenadom Trajanovićem pevala i naše i ruske pesme. Bilo je i suza u publici kada je Nenad pevao „Kaćušu“ i „Tamo daleko“, kaže Petrović.\nPrema Petrovićevim rečima, tokom boravka u Rusiji članovi ansabla „Branko“ bili su u prilici da se upoznaju sa istorijom tog grada i da obidju njegove najznačajnije kulturno-istorijske spomenike, poput muzeja Ermitaža i zgrade filharmonije.\nČlanovi ansambla „Branko“ vratili su se u Niš puni utisaka, ali i sa „punim koferom“ zahvalnica i diploma.\n„Svakako najznačajnija medju njima je Povelja o bratimljenjenju ansambla „Rodnički“ i ansambla „Branko“. Njome su igrači ostavili zavet budućim pokoljenjima da čuvaju bratstvo dvaju naroda“, kazao je Petrović koji se iz Sankt Peterburga vratio sa diplomom koju mu je uručilo Udruženje rukovodioca i koreografa iz tog grada.\n„Naš boravak u Rusiji bio je veoma zapažen o čemu svedoči i naše gostovanje na najstarijoj Radio stanici u Sankt Peterburgu. Dobili smo već poziv ansambla Rodnički“ da ponovo budemo njihovi gosti“, istakao je Petrović.\nOdlazak ansambla „Branko“ u Rusiju i Belorusiju pomogli su Kancelarija za odnose sa verskim zajednicama Vlade Srbije, Eparhija niška, gradska Uprava za kulturu, Gradska opština Medijana, a deo troškova platili su i roditelji igrača.\nNa put su krenuli sa blagoslovom vladike raško-prizrenskog Teodosija, administratora Eparhije niške.\nŽivojin Stanković nije više čelnik DS u Leskovcu?!\nŽene vlasnice preduzeća i gazdinstava\nBELA PALANKA - Predsednik opštine Goran Miljković i pedagog Centra za Socijalni rad Aleksandra Ranđelović obišli su dve socijalno ugrožene porodice…\nSada kada smo napravili mesta za roštiljanje, postavili nove klupice, koliko – toliko uredili put do vrha Hisara, moramo da se izborimo da i Leskovac…


Nikolić: ''Penal čist kao suza'' - Sportske.net\nNikolić: ''Penal čist kao suza''\nTrener Partizana Marko Nikolić rekao je danas da su njegovi fudbaleri bili previše nervozni u prvom poluvremenu, ali da su potom zasluženo došli do pobede, iz penala koji je "čist kao suza".\nPartizanov preokret protiv Radnika!Poluvreme - Partizan gubi!Nikolić sad menja samo na klupi (SASTAVI)Počelo je - Partizan ''snima'' Egipćanina?Opet on, FSS u Humsku šalje dobro poznatog sudiju!\n"Imali smo mnogo problema u prvom delu, u kom smo bili previše nervozni. U drugom je sve bilo drugačije, dali smo gol na vreme, posle toga smo napadali sa svih strana i mislim da smo došli do pobede iz penala čistog kao suza. Bilo je mnogo neozbiljnosti u završnici, kad smo mogli da damo još neki gol", rekao je Nikolić novinarima posle utakmice.\nPartizan je na svom stadionu posle preokreta pobedio Radnik sa 2:1, u prvoj utakmici 29. kola Super lige Srbije.\nRadnik je vodio na poluvremenu, a crno-beli su prokrenuli. Pobednički pogodak postigao je Uroš Djurdjević iz penala, pre i posle koga su isključeni igrači Radnika Frensis Kjeremeh i Aleksandar Gojković.\nNikolić je rekao da je bilo mnogo teško, a da je utakmica počela neplanirano, protiv "veoma dobro organizovane i borbene" ekipe.\nOn je čestitao svojim fudbalerima na pobedi i nastavku niza od 26 utakmica bez poraza.\nTrener Partizana je čestitao i protivniku.\n"Protivnik je bio veoma borben, u svaki start i duel je išao maksimalno, na granici kartona, što je potpuno legitimno, a mi na to nismo odgovorili kako treba u prvom poluvremenu", kazao je Nikolić.\nPartizan će u sledećoj utakmici gostovati Novom Pazaru, u poslednjem kolu regularnog dela prvenstva.\n"Imamo nešto više vremena da se spremimo za utakmicu u Pazaru, gde Partizan još nije pobedio u prvenstvu od kad se Pazar vratio u ligu. Čeka nas još jedno teško iskušenje u tom poslednjem kolu pred plej-of", rekao je Nikolić.


Džudo savez Irana ponovo suspendovan - SPORTSKI ŽURNAL\nDžudo savez Irana ponovo suspendovan\nSuspenzija će trajati četiri godine, a primenjivaće se retroaktivno od 18. septembra 2019. godine, preneo je sajt IJF-a\nMeđunarodna džudo federacija (IJF) ponovo je suspendovala Džudo savez Irana, nakon što je prethodnu odluku poništio Sud za sportsku arbitražu (CAS).\nSuspenzija će trajati četiri godine, a primenjivaće se retroaktivno od 18. septembra 2019. godine, preneo je sajt IJF-a.\nPrvu odluku IJF je doneo u oktobru 2019. godine, nakon što su predstavnici iranskog saveza od svog borca Saida Molaeija tražili da preda polufinalni meč Svetskog prvenstva, u kategoriji do 81 kilograma, protiv Belgijanca Matiasa Kasea.\nPrethodno je bilo poznato da će u finalu tog takmičenja nastupati Izraelac Sagi Muki.\nDžudista Bunčić osvojio devetu medalju za Srbiju na MI\nMilica Nikolić osvojila srebro na Mediteranskim igrama


Monitor medijskog vlasništa Srbija | Media Ownership Monitor\nThis is an automatically generated PDF version of the online resource serbia.mom-rsf.org/en/ retrieved on 2022/05/23 at 03:30\nPitanje vlasništva u medijima\nMasovni mediji utiču na način na koji se činjenice posmatraju i kako se o njima vodi rasprava u društvu. Nezavisnost i pluralizam u medijskoj sferi, javnom mišljenu i stavovima – uključujuči kritiku nosilaca vlasti – osiguravaju zdravu demokratiju. Praćenje i obezbeđivanje pluralizma vlasništva je prvi korak ka nezavisnosti i slobodi izbora.\nKako ljudi mogu oceniti pouzdanost informacija ako ne znaju ko informacije plasira? Kako novinari mogu raditi svoj posao ako ne znaju ko kontroliše kompaniju za koju rade? I kako nadležni državni organi mogu rešavati problem prekomerne medijske koncentracije ako ne znaju ko upravlja medijima?\nVlasnička struktura može uticati i na način na koji medijska industrija upravlja svojim resursima. Ona utiče na ekonomsku snagu i efikasnost medijskog sektora, što je od posebnog značaja za potencijalne investitore.\nMediji & Vlasnici\nNacionalne TV: U službi vlasti\nU protekle dve godine televizije sa nacionalnom frekvencijom su u potpunosti stavljene pod kontrolu vlasti ili ljudi povezanih sa njom. Pored provladinih televizija Pink i Happy, koje od početka vladavine Aleksandra Vučića otvaraju svoj prostor za širenje propagande i napad na kritičare režima, krajem prošle godine nekadašnja B92 i Prva televizija su dobile novog vlasnika bliskog vladajućem SNS-u.\nKoncentracija vlasništva: Duopol kablovskih operatora\nDva rivala u oblasti kablovskih operatora, privatni SBB i državni Telekom, ušli su u pravi mali rat oko prevlasti na ovom polju. Ova trka se ne posmatra samo kroz prizmu tržišnog nadmetanja za što jaču poziciju, nego i kao pokušaj države da smanji uticaj vlasnika jedne od retkih televizijskih stanica koje imaju kritički odnos prema aktuelnoj vlasti.\nJedna od glavnih obeležja vladavine Srpske napredne stranke jeste sve teži položaj novinara i manje slobode u medijima. Na ovo konstantno ukazuju sami novinari i novinarska udruženja ali bez uspeha da situaciju promene jer sa druge strane nailaze na negiranje problema od strane vlasti i gušenje svake kritike.\nIndikatori rizika po medijski pluralizam\nKoncentracija medijske publike\nKoncentracija medijskog tržišta\nRegulatorna zaštita: Koncentracija medijskog vlasništva\nVertikalna koncentracija vlasništva\nRegulatorna zaštita: Vertikalna koncentracija vlasništva\nRegulatorna zaštita: Transparentnost vlasništva\n(Politička) kontrola medija i distributera\n(Politička) kontrola finansiranja medija\n(Politička) kontrola novinskih agencija


Na Vidikovcu kamenovana dva autobusa GSP - Beograd - Dnevni list Danas\nPočetna » Beograd » Na Vidikovcu kamenovana dva autobusa GSP\nNa Vidikovcu kamenovana dva autobusa GSP\nU Ulici pilota Mihaila Petrovića na Vidikovcu večeras oko 22 časa nepoznata lica gađala su kamenjem autobuse GSP u dva odvojena incidenta.\n1Piše: I. Nikoletić 14. marta 2019. 00.07\nNa vozilima su polomljena stakla, a kako nezvanično saznajemo, niko od putnika nije ozbiljno povređen.\nJedan od incidenata se dogodio kada je na autobus na liniji 50 koji se kretao ka Vidikovcu, nepoznati muškarac sa suprotne strane ulice bacio veliki kamen i razbio staklo na sredini vozila.\nU autobusu je u tom trenutku bilo ne više od desetak putnika, a kamen prečnika oko 10 centimetara pogodio je u stomak devojku koja je jedina stajala u tom delu vozila. Ona srećom nije teže povređena, osim što je bila vidno potrešena, a izbegnuta je tragedija, s obzirom da se staklo rasprslo u njenoj neposrednoj blizini.\nPutnica je ipak ostala na licu mesta do dolaska Hitne pomoći i policije koju je vozač pozvao da izvrši uviđaj, nakon što su ostali napustili autobus. Kako je izjavila, ona je videla jednog muškarca kako sa druge strane ulice baca kamen i posle toga beži, te da se sve odigralo velikom brzinom.\nIstovremeno, na prethodnom stajalištu udaljenom stotinak metara, policija je već vršila uviđaj sličnog događaja, na autobusu na liniji 59, koji se kretao iz suprotnog pravca, na koji je takođe, pretpostavlja se ista osoba (ili osobe), bacila kamen nešto ranije. Kako smo nezvanično saznali na licu mesta, ni u tom vozilu nije bilo povređenih putnika.\ngsp, kemenovani autobusi, povređeni putnici\n14. marta 2019. u 07.03\nUšao je neki opasan gnev u gradjane. Morala bi autistična vlast i stručna javnost da se ozbilno pozabave ovom problematikom.


Prevod sa srpskog na litvanski jezik ⋆ Prevodilačka agencija BGprevodi - Prevodioci za sve jezike\nPrevod sa srpskog na litvanski jezik\nPrevod sa srpskog na litvanski jezik sa ili bez overe sudskog tumača\nJedan od najčešće traženih usluga prevođenja u agenciji BGprevodi jeste upravo prevod sa srpskog na litvanski jezik, nezavisno da li je samom prevodu potrebna overa sudskog tumača ili ne.\nJedna od ključnih odlika prevoda sa srpskog na liztvanski oslikava se u tome da veliki broj prevodioca i sudskih tumača jesu i sami izvorni govornici navedenih jezika.\nTakođe, interesantna činjenica je i to da je u slučaju prevoda sa srpski na jezik, usluga sudskog tumača ključna pošto sam dokument koji je “samo” preveden sa srpskog na litvanski jezik bez overe kod sudskog tumača, u zakonskom smislu nema nikakvu vrednost.\nTipovi prevoda sa srpskog na litvanski jezik\nA sa aspekta poslovnog prevoda sa srpskog na litvanski jezik godinama unazad prevodimo:\nTakođe, na zahtev kijenata, uspešno prevodimo sa srpskog jezika na litvanski i diplome i dodatke diplomi, svedočanstva, kao i razna tipova uverenja. Osim navedenih usluga, pružamo i usluge prevoda diplomskih i seminarskih radova, kao i prevode naučnih i stručnih objava radova.\nSudski tumač kod prevoda sa srpskog na litvanski jezik: obavezan ili ne?\nJedna od ključnih informacija za svakog pojedinca ili kompaniju koja ima potrebu za prevodom bilo kog dokumenta sa srpskog na litvanski jezik jeste i to da je neophodno da i sam prevedeni dokument bude overen pečatom sudskog tumača koji je i zvanično ovlašćen od strane nadležnih državnih institucija za obavljanje ovog posla.\nBGprevodi u sklopu svoje usluge prevođenja sa srpskog na litvanski jezik svojim klijentima obezbeđuje i usluge overe dokumenata kod sudskog tumača. Na ovaj način rada sam dokument postaje i zakonski punovažan u svakom smislu.\nJedini potreban preduslov za izvršenje ovog tipa usluge je da sam klijent donese original na uvid, kako bi se sudski tumač, nakon prevoda sa srpskog na litvanski, uverio da prevod nije izmenio suštinu originala.\nŽelite da saznate koliko bi koštao vaš prevod sa srpskog na litvanski jezik?


Ivanović: Povratak Srpske liste u Skupštinu Kosova dobar potez – Južnobanatske Vesti\nIvanović: Povratak Srpske liste u Skupštinu Kosova dobar potez\n27. марта 2017.\nLider Gradjanske inicijative SDP Oliver Ivanović ocenio je danas da je povratak poslanika Srpske liste u Skupštinu Kosova „dobar potez“ jer im omogućava da se kroz rad u institucijama izbore za bolji život Srba na Kosovu i Metohiji.\nIvanović je agenciji Beta kazao da Srpska lista mora da se nametne „kao ozbiljan faktor“ u Skupštini Kosova.\n„Normalno je da pojedini potezi kosovskih vlasti moraju naići na političku reakciju ali se iz skupštine ne sme izlaziti na mah ako nemaju plan kako da se vrate u parlament. Može da se napravi demonstracija izlaskom iz skupštine ali to mora da bude potez koji kratko traje“, kazao je Ivanović.\nPo njegovim rečima, važno je da politički predstavnici Srba uspostave odnos sa Albancima sa kojima su u koaliciji u Vladi i Skupštini Kosova.\n„Oni moraju da privuku pažnju na sebe i da upozore Albance da neće biti samo nemi posmatrači onoga što dve albanske partije medju sobom dogovaraju“, rekao je lider Gradjanske inicijative SDP.\nDirektor Kancelarije Vlade Srbije za Kosovo i Metohiju Marko Djurić izjavio je ranije danas da se predstavnici Srpske liste vraćaju u kosovski parlament kako bi se aktivno uključili u sprečavanje formiranja vojske Kosova, ali i kako im ne bi bio oduzet mandat.\nPočelo glasanje turske dijaspore na referendumu\n„Treći svetski rat je već u toku“


Vesti online / Vesti / Srbija / Dačić ne očekuje parlamentarne izbore sledeće godine\nPredsednik Socijalističke partije Srbije (SPS) Ivica Dačić ocenio je danas da sledeće godine u Srbiji neće biti parlamentarnih izbora i dodao da smatra da bi održavanje izbora bilo dobro za pojedinačne stranke, ali da ne odgovora za državu.\nU intervjuu za TV Prva, on je naveo i da deo opozicije u Srbiji nema nikakav program koji bi ponudili biračima, već se sve svodi na to da su protiv predsednika Srbije i Srpske napredne stranke (SNS) Aleksandra Vučića.\n- Najveći deo kritika prema Srpskoj naprednoj stranci, koja je vladajuća, usmeren je prema ličnosti, a ne prema politici. Da bi dobili politiku, deo opozicionih stranaka ide u krajnosti i sada su protiv onoga što su nekada govorili - kazao je Dačić.\nPojašnjava da ako je nekada politika sada opozicionih stranaka bila evrointegracije Srbije, sada su protiv toga, kao i protiv stranih investicija za koje su se nekada zalagali.\nUpitan da li je dobro što se lider Pokreta slobodnih građana Saša Janković povukao sa političke scene, Dačić je rekao da ne zna da li je to dobro ili ne, ali da smatra da nije ni trebalo da ulazi u politiku, što je to bio njegov izbor.\nPred sutrašnji Kongres Socijalističke partije Srbije, na kojoj će se birati predsednik partije, Dačić, koji je jedini kandidat, kaže da predsednik stranke mora da joj doprinosi, te da ako smanjuje politički kapacitet stranke, jer nije popularan, mora da snosi posledice.\n- U politici je kao u svakom drugom poslu, kada ne budete u stanju da dobro radite posao, menjaće vas. Onaj ko je na čelu stranke mora da doprinosi, a moj rejting veći je od rejtinga stranke - kaže Dačić i dodaje da on daje vetar u leđa stranci.\nKaže i da trenutno postoji veliki pad popularnosti stranaka i politike kao profesije, te da nije lako učestvovati na političkoj sceni kada se ima velika stranka kao što je SNS, a pogotovu u situaciji kao što je slučaj sa SPS-om, koji nije opoziciona stranka.\n- Mi smo jedna od retkih stranaka koja ima ideologiju, razlikujemo se od SNS-a, koji su umerena desnica. Za njih je ekonomija prioritetna, a kod nas je bitno kakav je način raspodele društvenog bogatstva, položaj radnika, socijalna politika - navodi Dačić.


VREME 1185 - Pol DZadz, Britansko-srpska privredna komora: Sto miliona evra za razvoj srpskih kompanija\n"Evo, pogledajte na primer ovaj sok od borovnice", kaže ser Pol Džadž u razgovoru sa novinarom "Vremena", ispijajući jutarnju čašu soka. "On je veoma zdrav, a vi to ne možete da nađete nigde u Britaniji. Upravo to je primer da srpski proizvodi i te kako mogu da imaju prođu na britanskom tržištu"\nU impresivnoj biografiji Pola Džadža, funkcija predsednika Britansko-srpske poslovne komore tek je jedna od mnogobrojnih – između ostalog, predsednik je fonda Schroder Income Growth, direktor je britanskog Servisa za akreditacije, kompanija Tempur-Pedic International i Abraaj Capital, a osim Britansko-srpske privredne komore, predsednik je i Britansko-Severnoameričkog komiteta, trusta Enterprize Education, Muzeja brendova i St Dunstan koledža.\n"VREME": Od kada ste postali predsednik Britansko-srpske poslovne komore, izabrani su novi predsednik Srbije i nova vlada. Da li su ove promene dovele i do nekih promena uslova i mogućnosti za poslovanje u Srbiji?\nPOL DŽADŽ: Dobro je da je Srbija sada u stabilnom stanju, i da je nova vlada nakon rekonstrukcije sada spremna da nastavi dalje u ovom obliku. Naravno, jedna od najvažnijih stvari koje su postignute jeste dobijanje odobrenja za pristupanje pregovorima sa EU, time će Srbija dobiti još više kredibiliteta. Najavljene su promene i u ekonomskoj politici – kao i privatizacija, i one u velikoj meri tek treba da budu sprovedene, ali barem se sada vlada kreće u smeru u kom su se uspešno kretale mnoge druge zemlje pod komunističkim kišobranom u centralnoj Evropi.\nKoje su najveće, a koje najčešće poteškoće u poslovanju sa kojima se u Srbiji sreću članovi vaše komore? Ima li pomaka u njihovom rešavanju?\nNajpre da kažem da je Komora tu da bi povećala obim trgovine i investicija između dve zemlje. Kada je reč o trgovini, tu stvari idu dobro, ona je u porastu u prethodnih par godina, a kada je reč o investicijama – naravno, već postoje neke britanske investicije u Srbiji, ali trenutno čekamo od vlade listu od oko 70 projekata, u kojima bi učestvovala Velika Britanija. Takođe, kada je reč o finansijskim investicijama, postoji mnogo konsultanata i savetnika, bilo u londonskom Sitiju, sa finansijske strane, bilo sa tehničke strane, kada je reč o infrastrukturi ili arhitekturi.\nKažete da trgovina ide dobro, ali niste to isto rekli i za investicije. Postoje stvari koje tu baš i ne idu dobro?\nMislim da je studija Doing Business Svetske banke najbolji način da opišem kako svet vidi prilike za investicije u Srbiji. I premda se Srbija kotira dobro u nekim oblastima, postoje tri ili četiri stvari u kojima je ili pri dnu, a svakako u poslednjoj četvrtini svih zemalja na svetu. Reč je o građevinskim dozvolama, jednostavnosti plaćanja poreza, o takvim stvarima. I to su oblasti na kojima vlada zaista mora da poradi da bi olakšala ljudima da investiraju, i da bi obezbedila veću pravnu sigurnost.\nKako biste ocenili privrednu saradnju Velike Britanije i Srbije u poslednjih nekoliko godina? Da li postoje neke "netaknute" ili nedovoljno iskorišćene grane privrede kojima bi kompanije u Srbiji mogle da zainteresuju strane partnere, u ovom slučaju iz Velike Britanije?\nMislim da je privredna saradnja Srbije i Velike Britanije sada veoma dobra. Srpska vlada će održati investicijsku konferenciju u Londonu u narednih nekoliko meseci, doći će premijer i veći broj ministara. I mi smo uključeni u to – cilj nam je da tamo bude 200-300 britanskih investitora i poslovnih ljudi. Jasno je da Srbija ima mnogo mogućnosti – u oblastima poput poljoprivrede, na primer, ima veliki potencijal za razvoj i investicije, ali ima mesta i za već postojeće proizvode za koje postoji dosta kapaciteta u fabrikama. Bićemo tamo da pomognemo srpskim kompanijama da prodaju svoje proizvode britanskim supermarketima. Malopre smo pili sok od borovnice, koji je uobičajen u Srbiji, ali ne postoji u Britaniji, mada tamo možete naći plodove borovnice.\nPrivredu Srbije već dugo odlikuju recesija ili zanemarljiv privredni rast, velika nezaposlenost, korupcija, relativna pravna i imovinska nesigurnost, neefikasno pravosuđe, gotovo nepremostiva administracija... – ukratko, dosta neprivlačno poslovno okruženje. Koji su razlozi što su se članovi vaše komore ipak odlučili da posluju na ovom tržištu?\nKao što sam rekao, indeks Svetske banke pokazuje da Srbija ima sve te probleme, a isto tako i da ima mnoge mogućnosti. Imate dobro obrazovanu radnu snagu, izvanredne poljoprivredne potencijale, opcije outsourcinga za poslove na računaru, ili za sve druge poslove koji se po nižoj ceni mogu uraditi u Srbiji. Tako da ovde postoje mogućnosti, i nekim poslovnim ljudima ide zaista dobro. Naravno, kada imate ove probleme, to povećava rizik dolaska u Srbiju, ali ako istovremeno postoji i dobra komercijalna šansa, poslovni ljudi bi trebalo da mogu da naprave novac, i to i rade. Jasno je da su Srbiji očajnički potrebne investicije, novac koji treba da uđe u privredu, tako da je to korisno za obe strane.\nPo vašem mišljenju, koliko kompanije iz Velike Britanije znače privredi Srbije, a koliko je to slučaj u obrnutom smeru?\nViše je britanskih investitora u Srbiji nego obratno, ali kako se kompanije budu bolje organizovale, postojaće odlične šanse da srpske kompanije posluju sa Britanijom, verovatno inicirane izvozom, ali možda će poželeti i da investiraju u Britaniji, što bi, sa moje tačke gledišta, bilo veoma dobro.\nLondonski Siti je, uz njujorški Vol strit, sinonim za finansijski centar sveta. Vi ste nedavno izabrani za šerifa londonskog Sitija, da li postoji interesovanje u Sitiju za malu privredu poput srpske?\nIzabran sam za šerifa, što je nešto poput zamenika gradonačelnika londonskog Sitija i, očito, mnogo poslujem u Sitiju, kada je reč o finansijskim uslugama. Siti uvek traži nove prilike. Ono što bismo želeli da uradimo jeste da izdamo obveznice od oko 100 miliona evra u Sitiju i da taj novac bude investiran u srpske kompanije – kompanije koje žele da se prošire, ali ne mogu da dođu do sredstava putem banaka iz Srbije. Mogli bismo da stvorimo portfolio od 10-20 investicija sa tim novcem, koji bi mnogo pomogao srpskim kompanijama u oblastima o kojima smo govorili.\nKoliko je verovatno da se to desi, postoje li neke prepreke?\nPričali smo sa EBRD i oni su obećali podršku, pokušali smo da nađemo i privatne investitore, i ako situacija u Srbiji nastavi da se poboljšava, postojala bi realna mogućnost da se to ostvari.\nDakle, po vama, stvari u Srbiji idu nabolje?\nDa, naročito zbog pregovora o pridruživanju EU. Imidž Srbije izgleda sada mnogo bolje, svi problemi povezani sa ratom su sada zaista rešeni i to omogućava ljudima da posluju, bez takvih briga. Investitorska konferencija koju spremamo za par meseci zacementiraće taj bolji imidž, trebalo bi da dođe mnogo uticajnih ljudi, i onda je na srpskoj vladi, Privrednoj komori i kompanijama da ponude dobru listu konkretnih projekata, a ne samo generalne planove.


Vlada odlučila da ograniči cenu osnovnih životnih namirnica - Biznis i Finansije\nHome\tVestiEkonomija\tVlada odlučila da ograniči cenu osnovnih životnih namirnica\nVlada Srbije donela je na današnjoj sednici odluku da ograniči visinu cena osnovnih životnih namirnica, navodi se u saopštenju.\nTe namirnice su šećer kristal, brašno tip T-400, jestivo suncokretovo ulje, svinjsko meso – but i UHT mleko sa 2,8 procenata mlečne masti.\nTo ograničenje znači da one ne prelaze nivo cena koje su bile na dan 15. novembar 2021. godine.\nOgraničenje cena utvrđeno je kako bi se otklonile štetne posledice i sprečili poremećaji na tržištu i neće se odnositi na snižene cene (rasprodaje, sezonska sniženja ili akcijske prodaje) ukoliko su bile na snazi 15. novembra 2021. godine, već na redovne, odnosno cene pre sniženja, navodi se u saopštenju vlade.\nOvom odlukom, koja će biti primenjivana u trajanju od 60 dana, predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci, a za kršenje navedenih odredaba predviđene su i novčane kazne u iznosu od 100.000 do 2.000.000 dinara, kao i zabrana vršenja delatnosti u trajanju od šest meseci do jedne godine.\nVlada Srbije donela je Zaključak o ceni električne energije\nDalje se u saopštenju navodi da, imajući u vidu drastično poskupljenje na berzama električne energije u poslednjih nekoliko meseci, Vlada Srbije donela je Zaključak o ceni električne energije za rezervno snabdevanje električnom energijom krajnjih kupaca koji nemaju pravo na garantovano snabdevanje nakon 1. decembra 2021. godine.\nZa grupu kupaca koja je sa “Elektroprivredom Srbije“ zaključila ugovore o snabdevanju električnom energijom koji stupaju na snagu 1. decembra 2021. godine, odloženom primenom omogućava se isti tretman kao i kupcima koji su obuhvaćeni prethodnom odlukom, i uz njihovu saglasnost primena će se odložiti za 1. januar 2022. godine.


Turska opozicija traži ukidanje vanrednog stanja pred izbore - Sputnjik Srbija\n13:09 21 Januar 2021\nTurska opozicija traži ukidanje vanrednog stanja pred izbore\n16:59 18.04.2018 Preuzmite kraći link\nVodeća turska opoziciona stranka pozvala je danas, nakon što je predsednik Redžep Tajip Erdogan najavio izbore u junu, na hitno okončanje vanrednog stanja u zemlji koje je uvedeno posle pokušaja puča 2016. godine.\nTurska: Produženje vanrednog stanja za još tri meseca?\n„Vanredno stanje mora hitno da se okonča, ne mogu se održati izbori dok je na snazi vanredno stanje. Zemlja mora da bude izvedena iz režima vladavine u vanrednom stanju počev od danas“, rekao je portparol Republikanske narodne partije Bulent Tezčan, prenosi Rojters.\nRanije danas Erdogan je saopštio da će predsednički i parlamentarni izbori u Turskoj biti održani 24. juna, godinu dana pre planiranog termina.\nvanredno stanje, parlamentarni i predsednički izbori u Turskoj, Turska\n12:58 Srpska delegacija ostala bez viza za Ameriku!\n12:56 Merkelova: U Evropi bi se mogla proizvoditi ruska vakcina „Sputnjik Ve“\n12:37 „Nećemo Bajdena – hoćemo osvetu!“ Haos i razbijeno sedište demokrata – „čestitka“ Antife /video/


LONČAR: Situacija u Vranju i Leskovcu pod kontrolom, manji broj novozaraženih\nIzvor: OkRadio.rs, 26.Maj.2020, 14:04\nMinistar zdravlja Zlatibor Lončar rekao je da je epidemiološka situacija u Vranju i Leskovcu pod kontrolom, kao i da se u ova dva grada smanjio broj novozaraženih od koronavirusa. "Klinička slika je bolja nego što je bila, slična situacija je i sa Zaječerom i Smederevom", izjavio je Lončar novinarima. Prema njegovim rečima, svi pacijenti koji su pozitivni su pod neposrednim zdravstvenim nadzorom. "Juče smo na sastanku sa epidemiolozima i infektolozima analizirali situaciju i prema njihovim tvrdnjama to su džepovi koji se pojavljuju i očekivani su na mestima gde se ne vodi dovoljno računa o sprečavanju zaraze", objasnio je ministar.\n"Epidemija korona virusa u Srbiji se smiruje, a situacija u Vranju, Leskovcu, Smederevu i Zaječaru, gde se pojavio veći broj zaraženih, pod kontrolom je. Svi pacijenti pozitivni na virus korona u ta četiri grada su pod zdravstvenim nadzorom, sa blažom kliničkom slikom i nemaju komplikacije", izjavio...


EP za rukometašice 2010 - Blic Sport\nOkončana druga faza EP za rukometašice\nUtakmicama u Grupi 1 u četvrtak je završeno takmičenje po grupama na Evropskom prvenstvu za rukometašice u Danskoj i Norveškoj.\nSelektor rukometašica odredio tim za Evropsko prvenstvo\nSelektor ženske rukometne reprezentacije Srbije Duško Milić odredio je danas spisak igračica za završne pripreme za Evropsko prvenstvo u Danskoj i Noveškoj.\nMilić saopštio širi spisak za EP u Danskoj i Norveškoj\nSelektor ženske seniorske rukometne reprezentacije Srbije Duško Milić objavio je danas širi spisak od 28 igračica na koje računa za šampionat Evrope, koji će biti održan od 7. do 19. decembra u Danskoj i Norveškoj.\nRukometašice Srbije počele sa pripremama za EP\nŽenska rukometna reprezentacija Srbije, okupila se u Beogradu u okviru EHF nedelje u kojoj će naše najbolje rukometašice učestvovati na "Kroacija Kupu" u Osijeku, gde će za protivnice imati selekcije Hrvatske ("A" i "B"), kao i reprezentaciju Slovenije.\nOdređeni termini za EP dama u rukometu\nEvropska rukometna federacija je odredila satnicu za Euro 2010. u ženskom rukometu u Danskoj i Norveškoj.\nRukometašice Srbije u poslednjem šeširu na žrebu za EP\nPetog juna od 17 časova u Odenzeu održaće se žreb za Evropsko prvenstvo rukometašica u Norveškoj i Danskoj, gde će se od sedmog do 19. decembra boriti 16 najboljih evropskih selekcija.\nRukometašice Srbije obezbedile plasman na EP\nŽenska rukometna reprezentacija Srbije pobedila je Tursku sa 28:27 u kvalifikacijama i plasirala se na završni turnir EP koje se krajem godne održava u Danskoj i Norveškoj.\nRukometašice Srbije izgubile od Španije\nŽenska rukometna reprezentacija Srbije izgubila je u Zaječaru sa 21:20 (12:10) od Španije u kvalifikacijama za Evropsko prvenstvo koje će se održati ove godine u Danskoj i Norveškoj.\nOptimizam u taboru rukometašica pred baraž sa Španijom\nNajbolje rukometašice naše zemlje okupile su se danas u beogradskom hotelu "Srbija" odakle će krenuti put Zaječara gde će 31. marta odigrati meč sa Španijom u okviru trećeg kola kvalifikacija za Evropsko prvenstvo u Norveškoj i Danskoj. Četiri dana kasnije u Estela Navari sledi revanš.\nSelektor ženske rukometne reprezentacije Srbije Duško Milić saopštio je danas konačan spisak igračica na koje računa za utakmice protiv Španije u baražu za prvenstvo Evrope u Norveškoj i Danskoj ove godine.\nMilić saopštio spisak rukometašica za baraž sa Španijom\nSelektor ženske rukometne reprezentacije Srbije Duško Milić odredio je spisak igračica koje konkurišu za mečeve sa Španijom u kvalifikacijama za Evropsko prvenstvo koje će se ove godine održati u Norveškoj i Danskoj.


Of-šor kompanije uglavnom služe za izvlačenje para - Računovodstvo AKTIVA sistem\nOf-šor kompanije uglavnom služe za izvlačenje para\nNa listi poreskih rajeva koju je objavila Evropska komisija ukupno je 30 “rajskih” teritorija, a čak 18 povezano je sa srpskim firmama.\nEvropska unija je pre nekoliko meseci prvi put, u okviru borbe protiv multinacionalnih kompanija koje nastoje da izbegnu plaćanje poreza u Evropi, objavila listu međunarodnih poreskih rajeva. Na toj listi Evropske komisije ukupno je 30 “rajskih” teritorija, a čak 18 povezano je sa srpskim firmama.\nNaime, Evropa je odlučila da povede bitku protiv utajivača poreza i stane na kraj povlašćenim poreskim ugovorima. Zbog toga je i odneta odluka da se objavi “crna lista” 30 svetskih destinacija koje predstavljaju poreski raj. Na toj listi EU su Andora, Lihtenštajn, Gernzi, Monako, Mauricijus, Liberija, Sejšeli, Brunej, Honkong, Maldivi, Kukova ostrva, Nauru, Nijue, Maršalska ostrva, Vanuatu, Angvila, Antigva i Barbuda, Bahami, Barbados, Belize, Bermudi, Britanska Devičanska ostrva, Kajmanska ostrva, Grenada, Monserat, Panama, Sveti Vinsent i Grendini, Sveti Kits i Nevus, Turkos i Kajkos i Američka Devičanska ostrva.\nEkonomista Milan Ćulibrk objašnjava za “Dnevnik” da je poslovanje preko of-šor kompanija, ne samo u Srbiji već i u mnogim drugim državama, legalno, dodajući da sve dok bude tako, taj problem nećemo moći da rešimo.\n“No, može se postaviti pitanje otkud oko 1.000 firmi u Srbiji ima registraciju u poreskom raju”, kaže Ćulibrk. – To odmah nameće i pitanje zašto je to tako i odgovor mora biti – zbog poreskog tretmana u Srbiji, s obzirom na to da su ovde, koliko god se tvrdilo da su uslovi za investotore dobri, porezi ipak veći nego u of-šor zemljama. Velike kompanije nastoje da što više smanje poreska izdvajanja i zbog toga gledaju da se registruju tamo gde će platiti manje poreze.\nSagovornik lista kaže da je razumljivo što javnost sumnja u “ispravnost” vlasnika koji firme registruju u poreskim rajevima, a posluju ovde, jer im iskustvo iz prethodnih godina, ali i činjnica da ima toliko naših firmi na egzotičnim ostrvima, daje pravo na to.\n“Ovde se stvara utisak, verovatno na osnovu onoga što je ranije bilo i praksa, da se vlasnici i firme koje ovde posluju ali porez ne plaćaju Srbiji ne mogu kontrolisati. Tačno je da se podaci mogu dobiti ukrštanjem podataka o prilivu i odlivu novca s nekih računa, ali jasno je da se of-šor kompanije zapravo koriste praktično kao protočni bojleri. Iskazuju se veštačko visoki troškovi i na taj način se smanjuje profit u Srbiji na koji se plaća porez na dobit, a iskazuju se mnogo veći profiti u zemljama poreskog raja na koji se plaća manji porez. Of-šor kompanije služe kao sredstvo za transfer profita iz Srbije u te zemlje, i to je osnovna svrha i postojanja tih kompanija kod nas. Ne verujem da se zapravo te kompanije bave ozbiljnijim poslovama, nego pre svega služe za transfer profita”, zaključuje Ćulibrk.


Ekonomisti: Male zemlje će propasti, ako potpuno otvore svoje tržište - RTV Doboj\nBEOGRAD, Republika Srpska i druge male zemlje treba da zaštite domaću proizvodnju, pomognu malim firmama, ali da ne otvaraju potpuno svoje tržište za razvijene zemlje, jer će propasti, ocijenili su ekonomisti iz Republike Srpske i Srbije na skupu REDETE, održanom na Ekonomskom fakultetu Beogradu.\nDekan Ekonomskog fakulteta iz Banjaluke Stanko Stanić, koji je učestvovao na skupu, održanom u organizaciji ovog fakulteta, rekao je da je slobodna trgovina za zemlje u razvoju, u koje spadaju sve zemlje na Balkanu, više put ka njihovom ekonomskom slabljenju, nego jačanju.\n“Ako se i Republika Srpska skroz otvori, skroz će i propasti”, rekao je Stanić Srni, navodeći da razvijene zemlje u regionu Balkan traže tržište, jeftinu radnu snagu, jeftine sirovine i tu nema mogućnosti razvoja za nerazvijene države, kao što neki teoretičari misle.\nRektor Univerziteta u Banjaluci Milan Mataruga izrazio je zadovoljstvo što Univerzitet u Banjaluci, zajedno sa Univerzitetom u Beogradu, odnosno ekonomski fakulteti, organizuju ovu regionalnu i međunarodno prepoznatu konferenciju o ekonomskim temama, koja je započeta u Banjaluci, a stigla je i do Graca i Beograda.\n“Biće potrebno znanja i mudrosti da se na najbolji način iskoristi naša pozicija i ono što imamo kao prednost i da se prilagodimo svjetskim trendovima, uz zaštitu naših interesa”,rekao je Mataruga.\nPredsjedavajući konferencije REDETA Jovo Ateljević rekao je da Republika Srpska treba da zaštiti domaću proizvodnju, trasira puteve svog razvoja, kao i da pomogne lokalnim malim firmama da mogu da se takmiče na globalnim tržištima.\n“Treba naći balans i zaštiti domaću proizvodnju, ali to se ne može raditi na granici. Mi smo potpisali neke sporazume o slobodnoj trgovini, ali možemo da pomognemo našim lokalnim firmama da izgrade svoje kapacitete, da mogu da se takmiče sa svim tim globalnim procesima”, rekao je Ateljević.\nOn je istakao da malim kompanijama država treba da pomogne ne samo finansijski, nego i tehnološki, u smislu prenosa znanja, tehnologije i politika koje pomažu preduzetnicima da opstanu, da neko vrijeme ne plaćaju takse i poreze dok ne stanu na noge, kako bi mogli da se uključe u lance stvaranja vrijednosti, prije svega u Evropi.\n“Čini se da smo dosta zatvoreni u tom smislu. Imamo resurse, ali nikako da napravimo neki iskorak naprijed, da počnemo da se razvijamo. Puno naših ljudi odlazi, ljudi koji su vrlo ambiciozni i imaju znanja i ambicije da budu neki vodeći menadžeri u bilo kom sektoru u kojem rade”, rekao je on.\nAteljević je dodao da treba zaustaviti taj trend i da Srpska i druge male zemlje treba da počnu da grade infrastrukturu za nove biznise, da završe reforme i kreiraju neki okvir koji može da trasira put razvoja.\n“Znamo da nijedna zemlja ne može sama da proizvodi ništa toliko dobro, nego mora biti integrisana u lanac stvaranja vrijednosti, pa tako i male zemlje na Balkanu, koje su ostale izolovane iz svih tih procesa”, rekao je Ateljević.\nDekan Ekonomskog fakulteta u Beogradu Branislav Boričić rekao je da Srbija može da u malo većoj mjeri otvori svoje tržište, nego BiH, ali da za svaki segment otvaranja treba analizirati i izračunati, jer se nešto na papiru učini ekonomski korisnim, dok bi praksa pokazala nešto drugo.\n“Najveći problem je naći pravu meru, naročito u zemljama koje su u tranziciji i u kojima ima puno problema, na koje ekonomska teorija nema jasan odgovor”, rekao je Boričić, koji je izrazio zadovoljstvo konkretnom saradnjom sa Ekonomskim fakultetom iz Banjaluke, sa kojim beogradski Ekonomski fakultet ima dugoročnu saradnju.\nOrganizator pete konferencije “Istraživanje ekonomskog razvoja i preduzetništva u tranzicionim privredama – REDETA 2016” je Ekonomski fakultet Univerziteta u Banjaluci, u saradnji sa Ekonomskim fakultetom u Beogradu.\nSkup je otvorio ministar nauke i tehnologije Republike Srpske Jasmin Komić.\nFilm "The Road Movie" u takmičarskom programu filmskog festivala u Amsterdamu


Crveni krst Srbije - 140 godina pomoći ljudima u nevolji - Penzin\nPočetna Magazin Godine Crveni krst Srbije – 140 godina pomoći ljudima u nevolji\nCrveni krst Srbije – 140 godina pomoći ljudima u nevolji\nOvog februara Crveni krst Srbije, jedna od 15 najstarijih organizacija ove vrste u svetu, obeležava 140 godina od osnivanja. Od osnivanja, u vreme oslobodilačkih ratova od Turske, daleke 1876. godine, do danas, za organizaciju Crvenog krsta Srbije nažalost nije ponestajalo izazova koje rešavaju uz pomoć preko 60.000 volontera! Saznajte više o organizaciji koja je važan deo tradicije našeg naroda…\nIz saopštenja za štampu Crvenog krsta Srbije povodom jubileja…\nCrveni krst Srbije danas deluje kao organizacija sa kontinuitetom međunarodnog priznanja u neprekidnom trajanju od 1876. godine.\nDanas Crveni krst Srbije okuplja kroz svoje programe pomoći preko 60.000 volontera. U organizacijama Crvenog krsta danas je 754 zaposlenih. Odnos profesionalno zaposlenih i volontera u Crvenom krstu u Srbiji je 1:80, dok je standard u svetu 1:20. Strukturu Crvenog krsta u Srbiji čine 2 pokrajinske i 183 organizacije u gradovima i opštinama, sa 265.303 članova, od kojih je 188.901 mladih .\nPrvi zadatak novoosnovanog društva Crvenog krsta krajem XIX veka bio je zbrinjavanje izbeglica koje su dolazile u tadašnju Srbiju zbog Bosansko-Hercegovačkog ustanka. Danas u 21.veku Crveni krst pruža pomoć izbeglicama/migrantima na putu kroz Srbiju ka zemljama Evropske unije.\nAktivnosti Crvenog krsta u prošloj 2015. godini obeležilo je obezbeđivanje i pružanje pomoći izbeglicama/migantima koji su prošli kroz našu zemlju.\nOd 10. juna 2015. do februara 2016. godine – 472.693 migranta je primilo pomoći u hrani, sredstvima za ličnu higijenu i bebi paketima na devet punktova Crvenog krsta u Preševu, Šidu, Dimitrovgradu, Beogradu, Negotinu, Zaječaru, Kanjiži, Subotici, Somboru.\nSvakodnevno 280 profesionalaca i volontera Crvenog krsta deluje u pružanju pomoći migrantima.\nPreporučujemo: Crveni krst Srbije daje 10 saveta za bolje starenje\nI pored toga, Crveni krst ni u jednom trenutku nije zaustavio niti usporio programe pomoći namenjene domaćem socijalno ugroženom stanovništvu. U 2016. Godini Crveni krst nastavlja da realizuje program narodnih kuhinja u 76 sredina za 35.560 korisnika . Čak trećina korisnika narodnih kuhinja su deca do 18 godina.\nDanas u Srbiji još uvek postoji preko 60.000 izbeglica iz bivših jugoslovenkih Republika i preko 200.000 interno raseljenih sa Kosova i Metohije. Crveni krst Srbije\nTokom nezapamćenih poplava 2014. godine Crveni krst je u 39 sredina distribuirao 5.510 tona pomoći za 50.000 građana pogođenih poplavama i klizištima. U ovoj operaciji je učestvovalo 10.000 volontera koji su donirali milion i po sati volonterskog rada. Te godine Srbiju je zadesilo još pet vanrednih situacija izazvanih prirodnim nepogodama u kojima je Crveni krst pomogao 37.652 porodice u 81 sredini.\nKratki istorijat Crvenog krsta Srbije\nCrveni krst Srbije osnovan je u Beogradu na inicijativu dr Vladana Đorđevića, 6. februara 1876. godine. Prvi predsednik Crvenog krsta bio je mitropolit Mihajlo Jovanović.\nNa inicijativu Srpskog Društva Crvenog krsta Kneževina Srbija je 1876. godine potpisala prvu Ženevsku konvenciju..\nU prvoj godini osnivanja, 1876. Srpsko Društvo Crvenog krsta okupilo je oko 2.000 članova i osnovalo 35 pododbora.\nKao siguran oslonac u ratovima i drugim nevoljama, Srpsko društvo Crvenog krsta dobija od Kraljevske vlade Zakonom od 1896. godine naročite povlastice. Po tom zakonu društvo je autonomno a njegov amblem, crveni krst na belom polju, zaštićen je od svake zloupotrebe. Srpsko društvo Crvenog krsta dobija i povlastice na železnici i pravo da se besplatno služi poštom i telegrafom za svoju prepisku. Stvari koje mu stižu iz inostranstva oslobađaju se carine. Isto tako Društvo se oslobađa svih taksi kod zemaljskih vlasti.\nPartnerski odnos sa državnim institucijama ostaje i danas – krajem 2005. godine Skupština Republike Srbije usvojila je novi Zakon o Crvenom krstu. Zakonom su definisana javna ovlašćenja koja je država poverila Crvenom krstu. Crveni krst Srbije realizuje javna ovlašćenja u saradnji sa Ministarstvom zdravlja ,Ministarstvom za rad, zapošljavanje, boračka i socijalna pitanja i drugim nadležnim organima i institucijama.\nXX vek doneo je novo stradanje. U ratu 1912. godine, 1.000 kreveta kojima je raspolagao Srpski Crveni krst, nije bilo dovoljno za lečenje ranjenika i bolesnika, a 1914. godine ni 20.000 kreveta, koliko je u međuvremenu obezbedio. Zato se Srpski Crveni krst 21. avgusta 1914. godine tražeći pomoć obratio brojnim nacionalnim društvima Crvenog krsta.\nTokom 1914. i 1915. godine svoje medicinske misije ili pomoć u materijalu poslali su Crveni krst Rusije, Francuske, Japana, Grčke, Argentine, Čilea, Velike Britanije, Amerike i Turski Crveni polumesec. I danas se u Kragujevcu, Vrnjačkoj Banji i Pančevu neguje sećanje na hrabrost i humanost međunarodnih misija Crvenog krsta koje su delovale u Srbiji.\nU ratovima 1914. godine deo članova Društva Crvenog krsta je ostao u Beogradu i Kruševcu, sedište je preseljeno u Niš, a deo se sa vojskom i vladom evakuisao na Krf, a zatim preko Italije u Švajcarsku. Društvo je 1918. godine nastavilo rad u zemlji, a već 1920. imalo je 40 pododbora i 30.000 članova. Godine 1921. Srpsko Društvo Crvenog krsta je svoje tekovine prenelo na naslednika – Društvo Crvenog krsta Kraljevine Srba, Hrvata i Slovenaca.\nPoslednji Glavni odbor Srpskog društva Crvenog krsta, predajući krajem 1921. godine dužnost, ostavio je, između ostalog, i dragocene tekovine: Nudiljsku školu u Beogradu, dva Sanatorijuma za osakaćene i obolele u ratu u Vrnjcima i Banji Koviljači, Društveni dom u Beogradu, imanje na Savi u Beogradu, Palanački kiseljak, društveni dom u Nišu, Dezifenkcioni zavod u Pirotu i magacine u Beogradu i Nišu.\nPromena imena Društva Crvenog krsta usledila je sa kasnijim promenama imena države u okviru koje je Crveni krst delovao. Crveni krst je nastavio da postoji i pomaže ljudima u nevolji između dva svetska rata i tokom okupacije zemlje u Drugom svetskom ratu.\nU drugoj polovini HH veka Crveni krst Srbije radio je na zdravstvenom prosvećivanju stanovništva, zbrinjavanju ratne siročadi, obukama iz prve pomoći, organizovao je oporavak dece u odmaralištima Crvenog krsta, motivisao je građane na dobrovoljno davanje krvi, delovao u poplavama, zemljotresima, klizištima i drugim nesrećama. Crveni krst je zbrinjavao i decu iz Grčke i Mađarske ugrožene nevoljama koje su zadesile njihove zemlje. Početkom devedesetih Crveni krst Srbije započeo je program oporavka dece izbeglica iz bivših jugoslovenskih republika u grčkim porodicama. Program oporavka dece u Grčkoj trajao je 18 godina i njime bilo obuhvaćeno 18.000 dece iz naše zemlje.\nKrajem XX veka u periodu raspada Jugoslavije, Crveni krst Srbije zbrinjavao je veliki broj izbeglica i interno raseljenih lica. Kroz mrežu Crvenog krsta Srbije, od početka devedesetih godina do 2004. godine distribuirano je 650.000 tona humanitarne pomoći koja je obezbeđena od međunarodnih humanitarnih organizacija. Pomoć je bila namenjena najugroženijim kategorijama stanovništva, i to izbeglicama, interno raseljenim licima sa Kosova i Metohije i socijalno ugorženim građanima. Tih godina je i do 700.000 izbeglica iz bivših jugoslovenskih Republika boravilo u Srbiji, a u jednom periodu (1999. i 2000. godine) od 7,5 miliona stanovnika Republike Srbije, bilo je preko milion korisnika pomoći Crvenog krsta. Početkom 2004. godine prestali su veliki programi pomoći međunarodnih donatora.\nCrveni krst Srbije deluje u svojoj zgradi u Siminoj ulici broj 19 od 1879. godine. Plac za gradnju doma Crvenog krsta je besplatno Društvu Crvenog krsta ustupila kneževska Vlada. Dom je projektovao i rukovodio gradnjom arhitekta Ministarstva građevine Dragiša Milutinović.\nTags:Crveni krst SrbijeistorijajubilejSrbija\nKako Blumberg vidi Srbiju na listi 63 ekonomije sveta\nOvo su najstarije nacije na svetu - do 2050. godine (MAPE)


Istraživanje pokazalo: Maske nam daju "imunitet" protiv korone?!\nBude li teorija potvrđena, tvrde istraživači, to znači da ako svi budemo nosili maske, možemo osigurati da većina onih koji se zaraze novim koronavirusom budu “asimptomatski slučajevi”!\nMaske za lice možda nam slučajno daju “imunitet” na COVID-19 i čine da, iako se zarazimo, ne budemo teško bolesni, sugeriraju naučnici u tekstu koji je objavljen u najcijenjenijem medicinskom žurnalu na svijetu.\nKomentar, objavljen u New England Journal of Medicine, navodi teoriju (naučno nedokazanu) kako zaštitne maske za lice pomažu da se smanji količina virusa koju unesemo kad se zarazimo, zbog čega su sve više slučajeva COVID-a “asimptomatski”.\nUkoliko se ova hipoteza ispostavi kao tačna, nošenje maske postalo bi forma “inokulacije” koja bi stvarala imunitet te usporila širenje virusa dok svijet čeka vakcinu.\nNapominje se kako sve više dokaza sugerira da količina virusa kojoj je neko izložen na početku infekcije – „zarazna doza“ – može odrediti težinu njihove bolesti. Veliko istraživanje objavljeno u časopisu Lancet prošlog mjeseca otkrilo je da je “viralna količina virusa” poput nezavisnog indikatora smrtnosti kod pacijenata.


Hoće li građani Bijeljine od naredne sezone grijanja moći da koriste gas i dalje je neizvjesno.\nNa sastanku predstavnika "Srbija gasa" sa predstavnicima Gradske uprave još početkom februara rečeno je da će gasifikacija Bijeljine biti završena u roku od mjesec dana, ali je sve prolongirano. Radovi su završeni, ali ne i potrebna dokumentacija.\nInvestitori tvrde da je obezbijeđena sva potrebna dokumentacija i da postoji dobra volja svih aktera da se gas do potrošača dovede što prije.\nSavjetnik generalnog direktora Kompanije ‘‘Srbija gas‘‘ Miloš Stevanović kaže da je Ministarstvo za prostorno uređenje, građevinarstvo i ekologiju RS pružilo maksimalnu podršku Gradskoj upravi i dalo instrukcije na koji način i u kom obimu treba da se provede legalizacija do kraja.\nOn dodaje da nije izostala ni pomoć pravobranilaštva.\n- Nastojali smo da sinergijom svih nadležnih riješimo probleme i ovaj kapitalni projekat privedemo kraju. Od toga nećemo odustati - kaže Stevanović.\nJoš nema dokumentacijeU Gradskoj upravi Bijeljine, međutim, navode da nije dostavljena potrebna dokumentacija za legalizaciju.\n- Pozvali smo 15. februara investitora da dostavi nedostajaću dokumentaciju u roku od 90 dana od dana prijema dopisa. On to još nije učinio, a rok ističe 15. maja. Kada investitor dostavi cjelokupnu dokumentaciju i bude ustanovljeno da su ispunjeni zakonski uslovi izdaće se naknadna građevinska dozvola - pojašnjava gradonačelnik Bijeljine Ljubiša Petrović.\nOn podsjeća da je nadležno odjeljenje izdalo lokacijske uslove koji su preduslov za građevinsku dozvolu.\n- Naš cilj je da očuvamo energetsku stabilnost i smanjimo stepen zagađenosti vazduha u našem gradu - naglašava Petrović.\nMeđutim, Miloš Stevanović tvrdi da će investitor "ovih dana dostaviti nostrifikovan projekat izvedenog stanja i studiju o izvedenom stanju gasovoda u putnoj infrastrukturi".\nParalelno sa tim, kaže Stevanović, vrši se ugradnja novih mjernih stanica u primopredajnoj tački Šepak. Paralelno, u Trebinju teče postupak oko pribavljanja licence za distribuciju gasa, kao i postupak formiranja cijene gasa i priključka.\nBijeljina prošle zime nije silazila sa vrha neslavne liste najzagađenijih gradova u Srpskoj i regionu. Prelazak gradske toplane sa uglja na gas značajno bi ublažio ovaj gorući problem.\nDirektor bijeljinske Toplane Mladen Krasavac kaže da će ovo preduzeće ispuniti sve tehničke uslove kako bi se što pre priključilo na gas.\n- Studija izvodljivosti potvrdila je da ćemo imati svi korist od toga, a prije svega građani koji će imati čistiji vazduh - naglašava Krasavac.\nU gasovod i sekundarnu mrežu investirano je 20 miliona evra. Investitor je "Srbija gas", koji ima 80 odsto vlasništva nad gasovodom, a preostalih 20 odsto u vlasništvu je grada Bijeljina.\nOhrabruje činjenica da je izgrađeno svih 20 kilometara magistralnog gasovoda od Bijeljine do Šepka i sekundarna mreža u gradu od 307 kilometara. Završeno je i testiranje, pa bi po dobijanju upotrebne dozvole i dogovora o cijenama sa Regulatornom agencijom gas mogao biti dostupan potrošačima.\n"Srbija gas" najavljuje nova ulaganja, pa će ovaj gasovod biti osnov za dalju gasifikaciju Republike Srpske od Bijeljine prema Banjaluci, kao i prema Palama.


Istraživanje javnosti - Lako do leka\nIstraživanje javnosti\tmilan\t2015-08-15T23:20:43+00:00\nSTAVOVIMA ISPITANIKA PREMA ZVANIČNOJ I ALTERNATIVNOJ MEDICINI U SRBIJI\nAgencija za istraživanje tržišta i ispitivanje javnog mnjenja OPEN SOURCE uradila je istraživanje o tome koliko građani Srbije veruju zvaničnoj medicini, a koliko drugim načinima lečenja. Pitanje je glasilo “ Da li više verujete zvaničnoj medicini ili alternativnom (tradicionalnom) načinu lečenja?” Telefonskim anketiranjem je obuhvaćeno 1012 osoba na nacionalno reprezentativnom uzorku republike Srbije bez Kosova.\nRezultati su pokazali da građani Srbije najviše poverenja imaju u zvaničnu medicinu. Naime, 56,7% ispitanika je odgovorilo da najviše veruje zvaničnoj medicini dok u alternativne (tradicionalne) načine lečenja poverenje ima znatno manji procenat ispitanika – 15,3%. I jednom i drugom obliku lečenja podjednako veruje 15,9% ispitanika dok 6,2% građana ne veruje niti u jedan, niti u drugi oblik lečenja. 0.3% ispitanika se leči samostalno, a 5,6% ne zna kome da veruje ili nije želelo da odgovori na ovo pitanje.\nU dodatnim statističkim analizama je utvrđeno da demografske karakteristike kao što su pol, godine, obrazovanje kao i region u kome ispitanici žive ne utiču na distribuciju odgovora i da nema velikih odstupanja ni u jednoj od demografskih kategorija.\nMožemo zaključiti da rezultati koje smo dobili ovim istraživanjem predstavljaju generalni stav stanovništva u Srbiji po ovom pitanju. A kome vi više verujete: zvaničnoj medicini ili alternativnom (tradicionalnom) načinu lečenja?


Druženje menadžera uz vrhunsko vino\nHome // Hrana i Piće // Vesti // Druženje menadžera uz vrhunsko vino\nSrpska asocijacija menadžera (SAM) organizovala je u saradnji sa kompanijom DHL Global Forwarding i vinarijom Aleksić, druženje na terasi Wine Art-a, u Višnjićevoj ulici.\n-Preko sto menadžera, članova SAM-a, imalo je priliku da čuje o DHL kompaniji, kao i o svim vrhunskim vinima vinarije Aleksić. Ovo druženje bila je odlična prilika i za poslovni networking. - naglasila je Jelena Bulatović, izvršni direktor SAM, dodavši da najviše uživa u ukusu vina Roze Barbara.\nSvi prisutni, uživali su u druženju i degustaciji vina.\n-Događaj je pun pozitivne atmosfere, dešava se na lepom mestu i ima svoj formalni i neformalni deo, takozvani networking, koji je mnogo važniji jer se ljudi upoznaju i razmenjuju informacije, tako da je sa tog aspekta ovaj događaj i prijatan i koristan. - rekao je Nebojša Mandić, direktor kompanije DHL.


Film "Skok" o Nataši Kovačević rasplakao publiku na premijeri - Grad Trebinje\nFilm “Skok” o Nataši Kovačević rasplakao publiku na premijeri\nNataša u filmu i životu nikada nije potonula emotivno ili psihički, sve gleda sa vedrije strane.\nSvečana premijera dugometražnog dokumentarnog filma “Skok” o talentovanoj košarkašici Nataši Kovačević održana je u velikoj sali Kombank Dvorane, uz prisustvo proslavljene sportistkinje, gotovo cele autorske ekipe i mnogim ličnostima iz javnog života.\nUvod u samu projekciju filma odigrao se na crvenom tepihu, kada je Nataša Kovačević prošetala sa svojim dragim prijateljima, kolegama i članovima najuže porodice, i od samog starta odavala utisak osobe vedrog duha, pozitivne energije, jer je stalno bila nasmejana, i srećna povodom svog filma.\nProlog ove premijere bio je u vidu humanitarne akcije “Da sva deca skaču” ispred Kombank Dvorane, na Trgu Nikole Pašića gde je postavljen košarkaški 3×3 teren na kome je glavna junakinja filma “Skok” sa svojim prijateljima, gde spada i glumac Milan Kalinić, ubacivanjem lopte u koš prikupljala sredstva za dečije nožne proteze.\nFilmsko ostvarenje u svojih 75 minuta veoma emotivne vožnje kroz retrospektivu nemilog događaja, sprovodi publiku kroz jedan snažan duh protagonistkinje i predstavlja je u najboljem svetlu pre i posle te fatalne nesreće.\nPodsetimo, Nataša Kovačević, mlada košarkašica (rođena 1994), jedan je od retkih sportskih talenata, koja je za kratko vreme osvajala sva takmičenja, imala vrhunske rezultate, tako da joj je karijera išla uzlaznom putanjom bez zaustavljanja.\nTako se i ovaj film reditelja Ivice Vidanovića, prema scenariju autora i producenta Aleksandra Miletića, zapravo i odvija, u početku deluje kao idilična priča, sa velikim potencijalom akterke Nataše, i ništa ne sluti ni najmanje na ono što će se neminovno dogoditi.\nUpečatljivu ulogu u ovoj sportskoj dokumentarnoj drami ima njen otac Vukašin Kovačević, inače nekada uspešan rukometaš, dok joj je majka Natalija Bacanović bila aktivna takođe kao – košarkašica.\nKroz portret jednog nesavladivog duha koji uživa u sportu, iznenada se jednim opasnim rezom film prebacuje u tešku, emotivnu, potresnu priču o nesreći koja je promenila život mlade devojke.\nPremijera filma je i odigrana upravo na godišnjicu tog udesa, kada se 7. septembra 2013. godine u Mađarskoj prevrnuo autobus pun sportistkinja, u kome je bila i Nataša.\nBilo je i žrtava tog kobnog dana, a vrhunski talentovana košarkašica je na žalost izgubila donji deo noge, ispod kolena, što je bio veliki potres i šok za sve.\nPrateći ovu dramatičnu priču, publika je u sali zanemela, i zaista se dugo nije desilo da u jednom teškom i dugom dahu auditorijum u jednoj sali bioskopa tako predano prati projekciju na ekranu.\nKroz prizmu emotivnih razgovora sa ocem, rođenim bratom, košarkaškim trenerima, prijateljicama, iskrenim ljudima koji čine njen svet, autori filma oslikavaju jednu snažnu životnu priču koja piše drame i romane, bez patetike, umereno, snažno i sveobuhvatno.\nNatašin kasniji povratak na košarkaški teren koji je malo ko mogao da zamisli nakon teške saobraćajne nesreće, obradovao je i ohrabrio mnoge, jer je na taj način slučaj dokaza o i pokazao da se sve može postići putem čelične volje i upornošću , tada se uvek može krenuti dalje.\nNataša u filmu i životu nikada nije potonula emotivno ili psihički, sve gleda sa vedrije strane, što je u većini slučajeva nezamislivo, tako da ni ne odaje utisak osobe kojoj se desilo nešto loše u životu.\nUspela je da ispiše istoriju sporta i 11. novembra 2015. godine postala zvaniočno prvi profesionalni košarkaški igrač ikada sa sportskom protezom.\nIma i tamna strana toga, jer je ta odluka naišla na mnoga osporavanja, o čemu svedoče ljudi iz sveta sporta, direktori klubova, treneri, pa i ona sama, kao neka vrsta nepravde koju ona ne prihvata.\nMaterijala za građenje priče ima dosta, tako da se u budućnosti ova potresna, a istovremeno vedra priča može pretvoriti i u igrani film ili TV seriju, te bi trebalo razmišljati i u tom pravcu.\nFondacija „Nataša Kovačević“ je pokrenula svoj humanitarni projekat gde je cilj da se deci do 15 godina sa sličnom sudbinom, obezbede aktivne proteze koje bi im pružile priliku za normalan život.\nTime je ova hrabra, mlada žena postala pravi heroj u očima i srcima celog sveta, i ostavila je dubokog traga u sportskom univerzumu, a sada svakako i na filmskoj traci.\n“Skok” će danas imati premijeru u Nišu, a od 9. septembra kreće u redovnu bioskopsku distribuciju.


Pavić: DNS neće pokretati pitanje smjene Nenada Stevandića | Banjaluka.net\nGlavni odbor Demokratskog narodnog saveza /DNS/ usvojio je danas Deklaraciju o zaštiti demokratskih vrijednosti i nacionalnih interesa u institucijama i organima Republike Srpske i BiH kojom se pozivaju sve stranke da poštuju određene univerzalne vrijednosti, koje su obavezujuće za članove DNS-a u svim institucijama i organima.\nPredsjednik DNS-a Marko Pavić rekao je da se ovim dokumentom daje do znanja da je DNS spreman da radi sa svima, ali da poštuje određene vrijednosti.\nPrema njegovim riječima, pokušaj dogovora lidera šest stranaka u Republici Srpskoj o nastavku rada Narodne skupštine i radu javnog servisa odvija se veoma slabo i bez želje da se postigne dobar rezultat.\n“DNS želi da se što više odluka donese konsenzuom najvećeg broja stranaka i poslanika. Nažalost, to nije tako i mi smo prisiljeni da donesemo ovu Deklaraciju”, izjavio je Pavić novinarima nakon sjednice Glavnog odbora, koja je održana u Doboju.\nPavić je naveo da je jučerašnji kominike OHR-a očekivan, jer je svaka njihova sjednica pokušaj disciplinovanja Republike Srpske o pitanjima o kojima Srpska uopšte ne raspravlja.\n“Uvijek se Republici Srpskoj tovare neke želje za otcjepljenjem, neki stavovi koje OHR tretira kao antidejtonske dok podržava sve centralističke težnje drugih. Republika Srpska i DNS se zalažu za poštovanje prava svih, ali onako kako je napisano u Dejtonu”, kaže Pavić.\nOn je naveo da u Dejtonu nije napisano ono šta traže iz OHR-a, odnosno “centralizovanu BiH”, te ocijenio da se takvim ponašanjem gubi smisao postojanja OHR-a i svega što je vezano za tu organizaciju, jer takve odluke ne nailaze na plodno tlo u BiH.\nPavić smatra da nije vrijeme da se prije redovnih izbora mijenja vlast na nivou BiH, koju je ocijenio nestabilnom, nikakvom, te naveo da nije bolje ni na nivou Federacije BiH.\n“Jedino je ostala Republika Srpska sa stabilnom vlašću koja je sposobna da donosi odluke i izvršava ustav i zakone”, ocijenio je Pavić.\nPavić je naveo da DNS neće pokretati pitanje smjene potpredsjednika Narodne skupštine Republike Srpske Nenada Stevandića za koga je rekao da ne smeta ovoj stranci, već da smeta odnos SNSD-a jer podržava određene Stevandićeve postupke.\nPavić je naveo da su danas izabrana još dva potpredsjednika DNS-a Marko Aćić i Dragomir Jovičić, čime su okončani unutarstranački izbori i konstituisani svi organi.\nLider DNS-a je rekao da će Predsjedništvo na narednoj sjednici razmatrati inicijativu Opštinskog odbora DNS-a Ljubinje o isključenju Darka Krunića iz ove stranke, ali je ocijenio da je to unutrašnja stvar opštinskog odbora.\nOn je naglasio da se nije razgovaralo o eventualnom prelasku narodnog poslanika Zorana Pologoša u DNS nakon što je nedavno napustio PDP.\nPavić je napomenuo da se sjednice Gradskog odbora održavaju u svim regijama i da današnji sastanak u Doboju nije pokušaj disciplinovanja dobojskog Odbora.\nPavić je ponovio da je cilj DNS-a da na izborima ostvari dobar izborni rezultatt koji podrazumjeva više od 100.000 glasača, od 12 do 15 poslanika u Narodnoj Skupštini Republike Srpske, dva poslanika u institucijama BiH, kao i jedna od pojedinačnih funkcija.


EMS završio izgradnju visokonaponskog kablovskog voda vrednosti 2,7 miliona evra\nElektromreža Srbije (EMS) završila je projekat izgradnje podzemnog visokonaponskog kablovskog voda od EMS-ove trafostanice Beograd 17 kod Plavog mosta do EPS-ove trafostanice Beograd 23 na Autokomandi. Time su stvoreni uslovi za još pouzdanije i sigurnije napajanje centralnih delova grada, uključujući i delove u kojima se realizuju kapitalni infrastrukturni projekti, poput Beograda na vodi, saopštila je kompanija.\nDužina trase ovog 110 kV kablovskog voda iznosi 3,2 kilometra, a vrednost investicionih ulaganja je oko 2,7 miliona evra, navedeno je u saopštenju.\n„Uskoro na teritoriji Beograda počinje i izgradnja još dva podzemna kablovska voda. Jedan će ići od TS Beograd 23 do TS Beograd 45, u okviru kompleksa Beograd na vodi, i dužina njegove trase će iznositi oko tri kilometra. Drugi će povezivati TS Beograd 45 i TS TETO Novi Beograd i biće dugačak približno 3,6 kilometara. Završetak ta dva projekta planiran je za maj sledeće godine, i uz vod koji smo upravo završili time će definitivno biti obezbeđeno pouzdano snabdevanje delova prestonice u kojima se najviše gradi i gde sledstveno postoji i značajna potreba za izgradnjom i unapređenjem elektroenergetske infrastrukture“, izjavila je direktorka EMS AD Jelena Matejić.\nEMS planira izgradnju još dva podzemna kablovska voda u Beogradu – jedan dužine oko tri kilometra i jedan dužine 3,6 kilometara\nTakođe, u toku su pripremne aktivnosti za rekonstrukciju postojećeg 110 kV kabla na potezu od TS Beograd 1 na Karaburmi do TS Beograd 6 u blizini Skupštine Srbije, koji je značajan za snabdevanje centra grada, navodi se u saopštenju Elektromreže Srbije.\nGradnja visokonaponskih kablova realizuje se i planira i u drugim gradovima u Srbiji\nUz to, Elektromreža Srbije realizuje i planira projekte visokonaponskih kablova i van područja Beograda. U toku je realizacija 110 kV viskonaponskog kabla u Kruševcu čiji se završetak očekuje u novembru 2019. Takođe, sprovode se i pripremne aktivnosti za polaganje viskonaponskog kabla u Novom Sadu, između TS Novi Sad 5 i TS Novi Sad 7, saopštila je Elektromreža Srbije.\nTagovi: Beograd, Elektromreža Srbije, EMS, Jelena Matejić\nPočetna » Vesti » Električna energija » EMS završio izgradnju visokonaponskog kablovskog voda vrednosti 2,7 miliona evra


Sutra se održava Kritična masa – Dan bez automobila - Bajsologija\nSutra od 14:30h na Trgu Republike održaće se Kritična masa kojom se obeležava i Dan bez automobila koji se širom sveta slavi 22. septembra.\nUdruženje Ulice za bicikliste pozivaju beogradske bicikliste i biciklistkinje da dođu sutra u 14:30h na Trg Republike radi obeležavanja Dana bez automobila koji se obeležava u gradovima širom sveta 22. septembra.\nSa Trga, Kritična masa se nastavlja ulicom Vase Čarapića, Kolarčevom, Terazijama, Bulevarom kralja Aleksandra i nakon toga nastavlja preko Vračara Bregalničkom, Kajmakčalanskom, Vojvode Šupljikca. Sa Vračara Kritična masa će ići Mileševskom i Cara Nikolaja II da bi se iz Makenzijeve završila u parku Manjež.\nVožnja se završava u parku Manjež gde će se beogradski biciklisti pridružiti Beogradskom festivalu cveća, uživati u koncertu benda Horkestar, takmičiti se u šumskom višeboju – domaćoj varijatni „Igara bez granica“, ili jednostavno uživati na travi i balama sena, dodavati se frizbijem i igrati badminton.\nOvom prilikom udruženje Beociklizacija organizuje akciju fotografisanja pored horizontalnog znaka za zonu 30. Ovim ćemo ujedno pozdraviti uvođenje zone 30 na donjem Dorćolu i simbolično iscrtati deo biciklističke trake u kontra smeru, što je postalo standardno rešenje u svim evropskim metropolama za skraćivanje biciklističkih koridora. Beograd, kao i svi veći evropski gradovi mora ozbiljno da se pozabavi problemom prostornog planiranja i ovo je poruka nadležnima da povećan broj parking mesta neće rešiti probleme gradskih gužvi i zagađenja nego će ih samo pogoršati, jer povećanje automobilske infrastrukture dovodi veći broj vozila u centar i stvara sve veće gužve.\nSa ovim problemom susreću se svi veliki evropski centri i zbog toga su se njihove gradske vlasti okrenule alternativnim vidovima prevoza, ondnosno uvođenju sistema javnih bicikala, građenju biciklističkih staza, poboljšanju javnog prevoza i proširivanju pešačkih zona, jer ulaganje u automobilsku kulturu nije održivo na duže staze zbog uticaja na životnu sredinu i nedostatka prostora.\nBiciklisti i biciklistkinje, predstavnici medija i vlasti, i svi oni koji voze skejtbord, rolere, trotinet ili neko drugo nemotorizovano prevozno sredstvo, pridružite se Kritičnoj masi sutra na Trgu republike!


Da li se SAD spremaju za rat: Obama ovlastio CIA da snabde pobunjenike oružjem - Grad Prijepolje\nGrad Prijepolje > Vesti > Svet > Da li se SAD spremaju za rat: Obama ovlastio CIA da snabde pobunjenike oružjem\nDa li se SAD spremaju za rat: Obama ovlastio CIA da snabde pobunjenike oružjem\nсубота, 15. јуна, 2013.\nBeta | 14. 06. 2013. – 00:15h 16:18h\n| Komentara: 150\nAmerički predsednik Barak Obama odobrio je snabdevanje oružjem sirijskih pobunjenika, jer tvrde da imaju čvrste dokaze da Bašar al Asad koristi hemijsko oružje. Rusi međutim tvrde da su podaci o hemijskom oružju fabrifikovani.\nSAD će naoružati sirijsku opoziciju ličnim pešadijskim naoružjem i municijom, posle nedavnih neuspeha pobunjenika na bojnom polju i tvrdnje da je režim predsednika Bašara el Asada koristio hemijsko oružje, piše danas američki Blumberg (Bloomberg).\nAmerički predsednik Barak Obama odobrio je snabdevanje oružjem sirijskih pobunjeničkih grupa, prema poverljivom ukazu kojim je ovlastio Centralnu obaveštajnu agenciju (CIA) da organizuje isporuku naoružanja, prema neimenovanom zvaničniku SAD, koji je upućen u odluku.\nBlumberg navodi da je Obamin odnos prema Siriji promenjen pošto je pomoć Rusije, Irana i Hezbolaha Asadovom režimu promenila izglede pobunjenika na terenu.\nDetalji Obamine odluke izašli su u javnost posle jučerašnje objave Bele kuće da će SAD povećati vojnu pomoć Siriji, mada su njegovi savetnici odbili novinarima da kažu da li će ta pomoć podrazumevati i oružje.\n„Potrebno je sada reagovati što pre, imajući u vidu situaciju na terenu, jer smo svedoci toga da su Iran i Hezbolah povećali svoje učešće ( u građanskom ratu) u Siriji“, rekao je Ben Rods, zamenik Obaminog savetnika za nacionalnu bezbednost.\nNeimenovani američki zvaničnik je rekao da je odluka o naoružavanju opozicije doneta pre zbog gubitaka opozicije na bojnom polju, nego zbog američke potvrde, objavljene takodje juče, da su Asadove snage koristile hemijsko oružje.\nTaj zvaničnik je, medjutim, dodao da se naoružavanje sirijskih pobunjenika teškim oružjem još razmatra, zbog bojazni da bi ono moglo da padne u ruke terorista.\nRods je juče naveo da su Asadove snage u nekoliko navrata koristile nervni gas sarin „u malim količinama“, što je uzrokovalo smrt 100 do 150 ljudi.\nRusija: Podaci o hemijskom oružju u Siriji fabrikovani, Obama kao Buš\nInformacije o tome da su snage predsednika Sirije Bašara al-Asada koristile hemijsko oružje protiv pobunjenika u toj zemlji su fabrikovane, izjavio je predsednik komiteta za spoljnu politiku donjeg doma ruskog parlamenta Aleksej Puškov i sugerisao da bi SAD mogle to da iskoriste da bi opravdale uplitanje u konflikt između zvaničnih snaga i pobunjenika u Siriji.\n“Informacije o upotrebi hemijskog oružja od strane Asada su fabrikovane na istom mestu gde i laži o tome da je Sadam Husein posedovao oružje masovnog uništenja”, napisao je Puškov na svom nalogu na društvenoj mreži “tviter”, a prenela je agencija Rojters.\n“Obama je krenuo istim putem kao i Džordž Buš”, dodao je on.\nSuniti pozvali na džihad protiv režima u Siriji\nNa konferenciji vodećih sunitskih sveštenika u Kairu upućen je poziv na džihad protiv vlade u Damasku i njenih šiitskih saveznika, dodatno produbljujući verske konfrontacije širom Bliskog istoka zbog konflikta u Siriji.\n“Džihad je neophodan za pobedu naše braće u Siriji – džihad s umom, novcem, oružjem, svi oblici džihada”, rekao je vodeći egipatski sveštenik Mohamed Hasan.\nHasan je pozvao na “podršku, što god treba da se sačuva sirijski narod iz kandži ubistva i kriminala sektaškog režima (u Damasku)” i zatražio od vernika da šalju novac i oružje za Siriju (pobunjenicima).\n“Šta se dešava sa našom braćom na sirijskom tlu, u smislu nasilja koje proističe iz iranskog režima, Hezbolaha i njihovih sektaških saveznika, to je objava rata islamu i muslimanskoj zajednici u celini”, rekao je Hasan, a prenela agencija Rojters.\nBritanska agencija navodi da su sunitske verski zvaničnici pojačali retoriku koja bi mogla da podgreje širi regionalni sukob i krvoproliće u Siriji, posle uznemirujućeg javnog priznanja libanskog Hezbolaha, prošlog meseca, da u potpunosti “stoji iza” sirijskog predsednika Bašara al Asada.